Siekiant priimti įrodymais pagrįstus sprendimus numatyti vertinti pedagogų kvalifikacijos tobulinimo poveikį valstybės, savivaldybės ir mokyklos lygmenimis.

Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatuose (2019-11-25 patvirtinti nauja redakcija) reglamentuotas pedagogų kvalifikacijos tobulinimo poveikio vertinimas mokyklos lygmenyje: numatyta, kad švietimo įstaiga analizuoja pedagoginių darbuotojų profesinių kompetencijų augimą ir jų poveikį mokinių pasiekimams ir pažangai remdamasi švietimo įstaigos veiklos įsivertinimo, išorinio vertinimo, pedagoginių darbuotojų profesinių kompetencijų įsivertinimo duomenimis ir kitais prieinamais duomenimis ir rekomendacijomis. Nacionaliniame lygmenyje ministerijos įgaliotai institucijai (Nacionalinei švietimo agentūrai) pavesta vykdyti pedagoginių darbuotojų kompetencijų tobulinimo stebėseną.


Siekiant, kad pedagogų kvalifikacijos tobulinimo programos būtų įgyvendinamos kryptingai ir rezultatyviai, išsamiau reglamentuoti visas pedagogų kvalifikacijos tobulinimo programas (nacionalinio, institucinio lygio ir kt.), jų įgyvendinimą ir stebėseną, numatyti jų poreikį.

Lietuvos Respublikos švietimo, mokslo ir sporto ministerija

Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatuose (2019-11-25 patvirtinti nauja redakcija) išsamiau reglamentuotos pedagogų kvalifikacijos tobulinimo programos: nustatyta struktūros forma, programos trukmė (ne mažesnė kaip 40 valandų), numatyta, kad ji gali būti sudaryta iš vieno ar kelių modulių, įgyvendinama įvairiomis formomis (seminarai, kursai, stažuotės ir pan.). Nuostatuose reglamentuotas pedagogų kvalifikacijos tobulinimo poreikio nustatymas ir planavimas švietimo įstaigos, savivaldybės ir valstybės lygmenimis.Nuostatuose numatytas programų rengimas ir įgyvendinimas: jas rengia Pedagogų rengimo centrai, kitos aukštosios mokyklos vykdančios pedagoginių studijų programas, gali inicijuoti ministerija; įgyvendina – jas rengiančios institucijos ir akredituotos švietimo įstaigos, kurioms numatyta užtikrinti kokybę ir vykdyti stebėseną. Ministerijos įgaliota institucija (Nacionalinė švietimo agentūra) vykdo pedagoginių darbuotojų kompetencijų tobulinimo stebėseną, koordinuoja ministerijos inicijuotų programų ir prioritetų įgyvendinimą.


Siekiant įsitikinti, ar bus pasiektas i.MAS projekto tikslas mažinti šešėlinę ekonomiką ir didinti mokesčių pajamų surinkimą, reikia sukurti i.MAS projekto socialinės ir ekonominės naudos valstybei matavimo sistemą ir atlikti tarpinius ir galutinį i.MAS projekto poveikio šešėlinės ekonomikos mažinimui ir mokesčių pajamų surinkimui vertinimus.

Valstybinė mokesčių inspekcija prie Lietuvos Respublikos finansų ministerijos

Rekomendacijai įgyvendinti numatytos 3 priemonės, iš kurių:-2 įgyvendintos: parengta i.MAS vertinimo kriterijų ir projekto poveikio matavimo tvarka, atlikti  visi  numatyti tarpiniai i.MAS projekto poveikio vertinimai;- 1 priemonė iš dalies įgyvendinta: atliktas i.MAS projekto poveikio vertinimas, be i.EKA posistemio įvertinimo. Galutinis projekto poveikio įvertinimas, atsižvelgiant į pareigą mokesčių mokėtojams naudoti naujo tipo kasos aparatus pagal Mokesčių administravimo įstatyme nustatytus etapus, galimas tik 2026 m.Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Užtikrinti, kad strateginiuose veiklos planuose būtų atsakingai planuojamas bendrųjų funkcijų efektyvumo didinimas, atsižvelgiant į strateginių veiklos planų projektų derinimo metu gaunamas Vyriausybės kanceliarijos pastabas.

Viešieji finansai ir oficialioji statistika

Švietimo ir mokslo ministerijos 2017–2019 m. strateginiame veiklos plane  į Vyriausybės kanceliarijos teiktas pastabas dėl bendrųjų funkcijų efektyvumą gerinančių priemonių neatsižvelgta, plane nenumatyta jokių bendrųjų funkcijų efektyvumą gerinančių priemonių. 2018-2020 m. strateginiame veiklos plane taip pat nenumatyta bendrųjų funkcijų efektyvumą gerinančių priemonių. Vyriausybės vykdomos strateginio planavimo sistemos pertvarkos metu planuojama pakeisti visą strateginio planavimo sistemą (planuojamas terminas 2020 m. IV ketv.), keisis ir ministerijų strateginių veiklos planų sudarymas. Bendrųjų funkcijų efektyvumo didinimo planavimo pokyčius vertinsime,  įgyvendinus pertvarką.


Siekiant planuotais terminais užtikrinti saugų ir patogų susisiekimą valstybinės reikšmės keliais, tobulinti jų infrastruktūrinių projektų įgyvendinimo procesą.


Siekiant, įmonių vadovų ir savininkų tinkamos atsakomybės už tyčinius ir nusikalstamus veiksmus sukeliant įmonės nemokumą, inicijuoti teisės aktų pakeitimus, t. y. nustatyti, kad tyčinių bankrotų atvejais turi būti nustatomi tyčinį bankrotą sukėlę asmenys ir jiems taikomas teisės nuo 3 iki 5 metų eiti viešojo ir (ar) privataus juridinio asmens vadovo pareigas ar būti kolegialaus valdymo organo nariu apribojimas.

Seimas 2019-06-13 priėmė Juridinių asmenų nemokumo įstatymą Nr. XIII-2221, kuris įsigaliojo 2020-01-01. Įstatymo 13 str. nustatyta, kad teismas turi teisę apriboti juridinio asmens vadovo teisę nuo 1 iki 5 metų eiti viešojo ir (ar) privataus juridinio asmens vadovo pareigas ar būti kolegialaus valdymo organo nariu, jeigu jis neinicijavo juridinio asmens nemokumo proceso, kai pagal šį įstatymą tą privalėjo padaryti. Sprendimą apriboti asmens teisę eiti viešojo ir (ar) privataus juridinio asmens vadovo pareigas ar būti kolegialaus valdymo organo nariu teismas priima savo iniciatyva, nemokumo administratoriaus, kreditorių susirinkimo arba kreditoriaus motyvuotu prašymu.


Siekiant skaidresnio ir efektyvesnio turto pardavimo:nustatyti, kad įkeistas, nekilnojamasis, kitas registruojamas ir didelės vertės turtas būtų parduodamas iš varžytynių;nustatyti kokia vertė laikytina didele;nustatyti, kad kreditorių susirinkimui nutarus išskaidyti varžytynėse neparduotą turtą ir jį parduoti dalimis, išskaidytas turtas taip pat būtų parduodamas iš varžytynių ta pačia tvarka.

2015-10-15 priimtas Įmonių bankroto įstatymo Nr. IX-216 4,5,8,9,10,11,23,33 ir 36 str. pakeitimo įstatymas Nr. XII-1962, kurio 33 str. 1 d. įgyvendina rekomendaciją.


Siekiant užtikrinti tinkamą bankroto proceso stebėseną ir trukmių kontrolę, sukurti arba tobulinti jaus esamas informacines sistemas, kur būtų kaupiami duomenys apie kiekvieno bankroto proceso eigą, terminus bei svarbiausius įvykius, suteikiant prieigą prie šios informacijos suinteresuotoms institucijoms, kreditoriams ir kt.

2016 m. buvo patobulinta Įmonių restruktūrizavimo ir bankroto informacinės sistemos (ĮRBIS) posistemė: sukurta bankroto procesų valdymo programėlė, skirta padėti bankroto administratoriams kontroliuoti įmonių bankroto proceso veiklas, įvykdyti užduotis, sekti vykdomų užduočių atlikimo terminus, gauti priminimus el. paštu apie artėjančių užduočių atlikimo terminus ir kt. Programėlė buvo pristatyta bankroto administratoriams. ĮRBIS modernizavimo uždaviniais buvo siekiama: 1) pritaikyti sistemą operatyviam privalomos informacijos gavimui ir viešinimui; 2) pritaikyti sistemą su Europos e. teisingumo portalu, įgyvendinant ES reglamentą 2015/848 dėl nemokumo bylų. Modernizavus ĮRBIS, nuo 2019-08-26 pradėjo veikti Audito, vertinimo ir nemokumo informacinė sistema (AVNIS). Šiuo metu AVNIS nėra integruota prieiga suinteresuotoms institucijoms, kreditoriams prie šioje informacinėje sistemoje kaupiamų duomenų. Siekiant nuo 2023-01-01 įgyvendinti Juridinių asmenų nemokumo įstatymo 32 str. dėl kreditorių ir kitų asmenų informavimo apie juridinio asmens nemokumo procesą, Audito, apskaitos, turto vertinimo ir nemokumo valdymo tarnyba yra suplanavusi ir toliau tęsti AVNIS modernizavimo darbus. Atsižvelgdami į tai, kad rekomendacijos įgyvendinimo stebėsena trunka ilgą laiką, o modernizavimo darbai yra tęstinio pobūdžio, rekomendacijos stebėseną baigiame.


Pateikti Šiaulių universiteto statybos darbų planavimo, atlikimo ir atsiskaitymo tvarkos aprašą.

Parengtas statybos darbų planavimo, atlikimo ir atsiskaitymo darbų aprašas.


Įvertinti metodikų, skirtų padėti pedagogams kokybiškai organizuoti specialiųjų ugdymosi poreikių turinčių vaikų ugdymą, poreikį ugdymo įstaigose ir užtikrinti trūkstamų metodikų parengimą. Įvertinti specialiųjų ugdymo ir mokymo priemonių, reikalingų kokybiškai organizuoti neįgalių ir specialiųjų ugdymosi poreikių turinčių vaikų ugdymą, poreikį ir organizuoti ugdymo įstaigų aprūpinimą jomis.

Parengtos ar įsigytos metodinės priemonės ir organizuoti darbo su specialiųjų poreikių turinčiais vaikais mokymai švietimo įstaigų darbuotojams (dalyvavo apie 4 tūkst. asmenų), ES fondų lėšomis finansuota švietimo pagalba tiesiogiai daugiau kaip 30-yje bendrojo ugdymo mokyklų. Plėtojant įtraukiojo švietimo pagalbos metodinę pagalbą, vystytas tokios pagalbos teikimo modelis ir metodikos. Įsigytos specialiosios mokymo bei ugdymui skirtos techninės pagalbos priemonės, kurios ugdymo procesą turėtų pagerinti apie 20 proc. visų specialiųjų ugdymosi poreikių turinčių vaikų. Nacionalinė švietimo agentūra 2020 m. gruodžio mėn. atliko bendrojo ugdymo mokyklų apklausą apie turimas specialiąsias mokymo priemones bei jų ir techninės pagalbos priemonių poreikį. Mokyklų aprūpinimas metodikomis ir specialiosiomis ugdymo priemonėmis tęsiamas įgyvendinant Lietuvos ateities ekonomikos DNR plano ir įtraukiojo švietimo plėtros veiksmų plano priemones.


Aktyviau domėtis Valstybei svarbių ekonominių projektų vykdymo ant be aukciono išnuomotos valstybinės žemės eiga ir nustačius, kad tokia žemė nenaudojama projektui vykdyti, apie susidariusią situaciją informuoti  Vyriausybę ir atitinkamą ministeriją dėl reikiamų sprendimų priėmimo, siekiant nutraukti valstybinės žemės nuomos sutartį.

Nacionalinė žemės tarnyba prie Žemės ūkio ministerijos

Nacionalinė žemės tarnyba nustatė, kad projektas neįgyvendinamas: neatlikti  žemėtvarkos, teritorijų planavimo ir komplekso projektavimo darbai; nėra pradėta statinių statyba, kuri turėjo būti užbaigta iki 2011 m.; išnuomoti žemės sklypai nenaudojami pagal paskirtį ir naudojimo būdus. Todėl ši tarnyba kreipėsi į Vyriausybę ir Žemės ūkio ministeriją dėl valstybei svarbaus ekonominio projekto Moluvėnų k., Trakų r. tolesnio įgyvendinimo tikslingumo.Vyriausybė 2018-08-08 pripažino netekusiu galios nutarimą , kuriuo buvo suteiktas svarbaus ekonominio projekto statusas projektui Trakų r., Moluvėnų k.Valstybinės žemės nuomos Kariotiškių kadastrinės vietovės Trakų rajone, Moluvėnų k. projektui įgyvendinti sutartys nutrauktos.


Siekiant atrinkti labiausiai motyvuotus kandidatus į savanorišką nenuolatinę karo tarnybą ir mažinti neįgijusių pagrindinio karinio parengtumo karių kaitą, tobulinti kandidatų į tarnybą atrankos įverčio kriterijus.

Lietuvos Respublikos krašto apsaugos ministerija


Siekiant gerinti į Stebėsenos informacinę sistemą pateikiamų duomenų kokybę, užtikrinti, kad informacija į sistemą būtų pateikiama Strateginio planavimo metodikoje nurodytu laiku ir nustatytos apimties.

Ministerija nenumatė priemonių rekomendacijai įgyvendinti, nors trūkumų nustatyta buvo. Stebėsenos informacinėje sistemoje ministerijai atsiskaitant už 2016 m. veiklos rezultatus ir vėl nustatyta trūkumų: nenurodytos priežastys arba jos nepaaiškina rezultato 15 proc. atvejų (nelaikėme trūkumu, jei paaiškinimai nepateikti prie vertinimo kriterijų, kurių viršijimas (nepasiekimas) buvo iki 10 proc.). Nustatyti atvejai, kai klaidingai apibrėžiama kriterijaus kitimo kryptis, todėl sistemos generuojamose ataskaitose nepasiektos reikšmės žymimos kaip viršytos ir atvirkščiai.


Bendradarbiaujant su savivaldybėmis, užtikrinti psichologinės pagalbos prieinamumą visiems ikimokyklinio, priešmokyklinio, bendrojo ugdymo ir pirminio profesinio mokymo programose dalyvaujantiems mokiniams.

Siekiant atliepti psichologinės pagalbos teikimo poreikį mokyklose ir savivaldybių pedagoginėse psichologinėse ir švietimo pagalbos tarnybose, psichologinės pagalbos plėtrai 2018–2019 m. skirta 3,8 mln. Eur. ES projekto „Saugios aplinkos mokykloje kūrimas II“ lėšomis 2019 m. psichologinė pagalba buvo teikiama 758 ikimokyklinio, bendrojo ugdymo ir profesinio rengimo įstaigose (toliau – mokyklos). Iš viso buvo įsteigta 118,4 psichologo pareigybių mokyklose ir pedagoginėse psichologinėse/ švietimo pagalbos tarnybose, pirktos psichologinės pagalbos paslaugos savivaldybėse. Psichologinės pagalbos plėtrai 2019 m. panaudota 2,9 mln. Eur. Tęsiant  plėtrą 2020 m. tam skirta 1,5 mln. Eur. Įsteigtos 75 psichologų pareigybės mokyklose, 20 psichologų pareigybių pedagoginėse psichologinėse tarnybose/švietimo pagalbos tarnybose. 2018 m. patvirtintas Piniginės socialinės paramos nepasiturintiems gyventojams įstatymo pakeitimas (4 str. 5 d. 12 p.), kuris leidžia nepanaudotas savivaldybių biudžetų lėšas, skirtas piniginei socialinei paramai, skirti psichologų ir kitų švietimo pagalbos specialistų pareigybių išlaikymui. Tačiau dėl reikalingą kvalifikaciją turinčių psichologų stokos psichologinės pagalbos prieinamumo problema išlieka. Švietimo ir mokslo ministras 2018-03-08 įsakymu Nr. V-229 patvirtino rekomendacijas dėl krizių valdymo mokyklose. Krizės valdymo mokykloje komandos nariams būtina turėti savižudybės ir savižalos rizikos atpažinimo įgūdžius, komandoje turi būti narys, atsakingas už psichologinės pagalbos organizavimą ir (ar) teikimą. Ugdymo įstaigų vaiko gerovės komisijų, krizių valdymo komandų atstovams organizuojami mokymai krizių valdymo mokyklose tema. Vyriausybė 2018-07-11 nutarimu Nr. 679 patvirtino mokyklų finansavimo metodiką, pagal kurią visos švietimo pagalbai – psichologinei, specialiajai pedagoginei ir pan. – skirtos lėšos privalo būti naudojamos tik šiam tikslui, savivaldybė lėšas turi skirstyti tikslingai pagal poreikį. Psichologinei pagalbai savivaldybės turi skirti ne mažiau kaip 100 proc. lėšų, apskaičiuotų pagal pedagoginei psichologinei pagalbai organizuoti, prevencinėms programoms įgyvendinti nustatytą koeficientą ir faktinį mokinių skaičių. Pakeitus Mokyklų finansavimo metodiką, kasmet skiriamų ir panaudojamų lėšų dalis šiai pagalbai didėjo, 2019 m. nustatytas koeficientas buvo 0,0776, 2020 m. – 0,0952. Švietimo pagalbai mokyklose ir pedagoginę psichologinę pagalbą teikiančioms įstaigoms 2019 m. savivaldybės panaudojo 62,4 mln. Eur. Pedagoginės psichologinės pagalbos modelis pertvarkomas ES lėšomis atlikus modelio ekspertinį vertinimą. Ekspertinio vertinimo ataskaita parengta 2021-04-21 ir skelbiama ministerijos interneto puslapyje: https://www.smm.lt/web/lt/teisine-informacija/tyrimai-analizes/leidiniai-svietimo-problemos-analize/svietimo-pagalba. Modelio ekspertinis vertinimas parodė, kad vienas didžiausių iššūkių užtikrinant pagalbos prieinamumą ir veiksmingumą, yra švietimo pagalbos specialistų stoka, taip pat šių specialistų, ugdymo įstaigų vadovų ir mokytojų nuolatinis kompetencijų tobulinimo poreikis. Švietimo mokslo ir sporto ministras 2021-10-14 įsakymu Nr. V-1879 patvirtino Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 str. pakeitimo ir įstatymo papildymo 45¹ str. nuostatas 2021–2024 metų veiksmų planą, numatė priemones, atliepiančias Lietuvos pedagoginio psichologinio pagalbos modelio ekspertinio vertinimo rekomendacijas (3 uždavinio priemonės sudaryti sąlygas asmenims, kurie neturi mokyklos ar pedagoginės psichologinės pagalbos tarnybos /švietimo pagalbos tarnybos  psichologo pareigybei būtinos kvalifikacijos ar kompetencijos, ją įgyti, plėsti ir stiprinti pedagoginės psichologinės pagalbos tarnybos /švietimo pagalbos tarnybos specialistų kompetencijas, skirtas tikslinis finansavimas 100 asmenų pagal nustatytas trūkstamas kompetencijas).


Rekomenduojame sukurti vidaus kontrolės priemones, užtikrinančias tinkamą atidėjinių, neapibrėžtųjų įsipareigojimų pripažinimą, įvertinimą, registravimą apskaitoje ir pateikimą finansinėse ataskaitose.

Patvirtinta tvarka, užtikrinanti tinkamą atidėjinių, neapibrėžtųjų įsipareigojimų pripažinimą, įvertinimą, registravimą apskaitoje ir pateikimą finansinėse ataskaitose.


Rekomenduojame ištaisyti investicijų į viešąsias įstaigas apskaitos klaidas.

2016 m. I ketvirtį  Vilniaus Gedimino technikos universitetas  patikslino investicijų į viešąsias įstaigas duomenis. Atnaujinta informacija pateikta finansinėje 2016 m. I ketv. ataskaitoje  Vilniaus Gedimino technikos universiteto internetinėje svetainėje.  Taip pat pateiktas Didžiosios knygos  161 buhalterinės  sąskaitos  išrašas.


Parengti ir patvirtinti ilgalaikį mokyklų vertinimo vykdymo planą, jame numatyti vertinamų mokyklų skaičių ir lėšas.

Ministerija informavo, kad apžvalga skelbiama: 2021-m.-teminio-isorinio-vertinimo-ataskaita_22-3-3-GV_TA.pdf (smm.lt)Mokyklų vertinimo ataskaitas galima rasti čia:Nacionalinė švietimo agentūra - » Išorinio vertinimo rezultatai (smm.lt)


Įtvirtinti administratoriams pareigą atsakingai institucijai periodiškai teikti informaciją apie kvalifikacijos kėlimą.

Vadovaujantis Juridinių asmenų nemokumo įstatymo 142 str. 4 p., Nemokumo administratorių rūmų (NAR) prezidiumas 2020-10-13 patvirtino Nemokumo administratorių kvalifikacijos kėlimo mokymų turinio reikalavimų ir tvarkos aprašą, kuriame nustatė informacijos apie jų kvalifikacijos kėlimą pateikimo ir šios informacijos vertinimo tvarką. Šio aprašo 5 ir 6 p. įtvirtinta, kad nemokumo administratorius NAR kasmet, iki sausio 31 d., turi pateikti kvalifikacijos kėlimo ataskaitą, pažymėjimus ar kitus dokumentus, pasirašytus juos išdavusio kvalifikacijos kėlimo renginio organizatoriaus, patvirtinančius, kad jis dalyvavo ataskaitoje nurodytuose kvalifikacijos kėlimo renginiuose, arba jų kopijas, išskyrus mokymus, organizuotus NAR. Aprašo 10-18 p. nustatytos administratoriaus kvalifikacijos kėlimo vertinimo procedūros.


Numatyti „Lietuva 2030“ ir Nacionalinės pažangos programos strateginių dokumentų integravimą Nacionalinėje jaunimo politikos plėtros programoje ar ją įgyvendinančiuose veiksmų planuose.

Lietuvos Respublikos socialinės apsaugos ir darbo ministerija

Parengus Nacionalinės jaunimo politikos plėtros programos 2017–2019 m. veiksmų planą buvo įvertintos ir numatytos sąsajos su Lietuva 2030 ir Nacionaline 2014–2020 m. pažangos programa, išlaikytas integralumas bei atitiktis šių programų keliamiems tikslams, siekiant numatyti pažangą ir tą išmatuojančius kriterijus. Vis tik būklė fiksuojama  kaip iš dalies įgyvendinta, nes aiškiai atsekamų sąsajų vis dar trūksta.


Siekiant pašaukti labiausiai trūkstamų specialybių karius, tobulinti reglamentavimą, numatant daugiau galimybių rinkti informaciją apie aktyviojo kariuomenės personalo rezervo karių įgytas specialybes ir kvalifikaciją po atleidimo iš tikrosios karo tarnybos.


Tam, kad kontroliniai klausimynai būtų ūkio subjektams kaip savikontrolės priemonė, tobulinti juos, kad būtų suprantami visiems kontrolės proceso dalyviams, ir užtikrinti jų sklaidą.

Valstybinė maisto ir veterinarijos tarnyba

Siekiant, kad kontroliniai klausimynai būtų ūkio subjektams kaip savikontrolės priemonė, kontrolinių klausimynų projektai skelbiami VMVT tinklalapyje kviečiant verslo atstovus pateikti pasiūlymus / pastabas ir siunčiami derinti veterinarijos sritims atstovaujančioms asociacijoms. Informacija apie  patvirtintus VMVT kontrolinius klausimynus siunčiama verslo asociacijoms, kad ūkio subjektai galėtų susipažinti su reikalavimais, nurodytais klausimynuose bei pasitikrinti, ar vykdoma veikla atitinka reikalavimus.


Nustatyti reikalavimus mokymams, kurie būtų pripažįstami tinkamais kvalifikacijos kėlimui.

Vadovaujantis Juridinių asmenų nemokumo įstatymo 142 str. 4 p., Nemokumo administratorių rūmų (NAR) prezidiumas 2020-10-13 patvirtino Nemokumo administratorių kvalifikacijos kėlimo mokymų turinio reikalavimų ir tvarkos aprašą, kuriame nustatė jų kvalifikacijos kėlimo reikalavimus. Šio aprašo 3.1 p. įtvirtinta, kad administratoriai privalo kryptingai ir sistemingai kelti profesinę kvalifikaciją, dalyvaudami kvalifikacijos kėlimo renginiuose (turintis teisę administruoti nemokumo procesus trumpiau negu 5 metus – 40 akad. val. per kalendorinius metus, nuo 5 iki 10 metų – 35 akad. val., nuo 10 iki 15 metų – 30 akad. val., ilgiau negu 15 metų – 24 akad. val. per kalendorinius metus). Pagal aprašo 3.2 p. ne mažiau nei 2/3 minimalios kvalifikacijos kėlimo trukmės turi būti skirta dalykinių (profesinių) žinių ir gebėjimų stiprinimui. Kita dalis kvalifikacijos kėlimo renginių gali būti skirta bendrųjų gebėjimų, susijusių su administratoriaus profesine veikla, stiprinimui ir įgūdžių formavimui pagal NAR prezidiumo patvirtintas mokymų programas.


Siekiant, kad administratoriams būtų taikomos veiksmingos ir objektyvios pažeidimo pobūdį atitinkančios poveikio priemonės:nustatyti papildomas poveikio priemones administratoriams, pvz.: baudas, teisės teikti bankroto administravimo paslaugas sustabdymą ar kt., ir diferencijuoti jas pagal pažeidimo pobūdį ir mastą;apsvarstyti galimybę administratoriams taikytas poveikio priemones skelbti viešai.

Seimas 2019-06-13 priėmė Juridinių asmenų nemokumo įstatymą Nr. XIII-2221, kuris įsigaliojo 2020-01-01. Įstatymo 136-138 ir 148 str. diferencijuojant pagal pažeidimų pobūdį yra reglamentuotos nemokumo administratoriams taikomos poveikio priemonės ir jų skyrimo tvarka. Įstatymo 136 str. 1 d. nustatyta, kad atlikdama nemokumo administratorių veiklos priežiūrą priežiūros institucija, nustačiusi šio įstatymo ir kitų nemokumo procesą reglamentuojančių teisės aktų pažeidimų, gali priima sprendimą dėl vieno arba kelių nurodymų ir (arba) poveikio priemonės skyrimo. Vadovaujantis įstatymo 136 str. 3 d. priežiūros institucija gali skirti vieną šių priemonių: 1) įspėjimą; 2) teisės būti paskirtam nemokumo administratoriumi administruojant naujų juridinių asmenų nemokumo procesus apribojimą nuo 6 mėnesių iki 2 metų; 3) teisės administruoti nemokumo procesus panaikinimą. Įstatymo 148 str. numato, kad Nemokumo administratorių rūmų prezidiumas už pažeidimus, susijusius su nesilaikymu Nemokumo administratorių etikos kodekso ir profesinės kvalifikacijos kėlimu, gali: 1) pareikšti pastabą; 2) pavesti ištaisyti nustatytus trūkumus per nurodytą terminą; 3) pavesti papildomai kelti profesinę kvalifikaciją (nustatyti valandų skaičių ir terminą, per kurį turi būti papildomai keliama profesinė kvalifikacija); 4) pašalinti iš rūmų narių ar asocijuotų narių.


Siekiant užtikrinti tinkamą pareigūnų sveikatos priežiūros paslaugų teikimą ir suderinti pareigūnų sveikatos priežiūrą reglamentuojančius teisės aktus su Lietuvos nacionalinę sveikatos sistemą reglamentuojančiais teisės aktais, priimti sprendimus dėl Vidaus reikalų ministerijos tolesnio asmens sveikatos priežiūros paslaugų teikimo organizavimo per ministerijos vykdomą programą tikslingumo.

Ministro pirmininko pavedimu Vidaus reikalų ministerijai ir kitoms institucijoms buvo pavesta išanalizuoti esamą teisinį reglamentavimą ir pateikti pasiūlymus dėl pareigūnų sveikatos priežiūros organizavimo pertvarkymo. Vidaus reikalų ministerija įvertino teisinį reglamentavimą bei statutinių įstaigų, taip pat Teisingumo ministerijos ir Sveikatos apsaugos ministerijų nuomonę. Vidaus reikalų ministerijos teigimu, teisės aktai Vidaus reikalų ministerijos įsteigtoms asmens sveikatos priežiūros įstaigoms nedraudžia teikti paslaugų, apmokamų PSDF biudžeto lėšomis; jos gali būti teikiamos tiek pareigūnams, tiek kitiems asmenims. Ministerijos nuomone, pasirinktas sveikatos priežiūros paslaugų teikimo asmens sveikatos priežiūros įstaigose, kurių savininko teises ir pareigas įgyvendina Vidaus reikalų ministerija, organizavimo modelis, pagal kurį šios įstaigos ir toliau teikia tiek iš valstybės biudžeto (tik pareigūnams ir buvusiems pareigūnams) finansuojamas paslaugas, tiek kitiems privalomuoju sveikatos draudimu apdraustiems asmenims iš PSDF lėšų apmokamas asmens sveikatos priežiūros paslaugas, leidžia racionaliai panaudoti asmens sveikatos priežiūros įstaigų, kurių savininko teises ir pareigas įgyvendina Vidaus reikalų ministerija, medicinos personalą ir infrastruktūrą, taip pat užtikrinti gydytojų ir kito medicinos personalo profesinę realizaciją bei kvalifikaciją, be to, pagerina pareigūnams teikiamų sveikatos priežiūros paslaugų prieinamumą. Vidaus reikalų ministerija pateikė pasiūlymą Vyriausybei iš esmės nekeisti esamo statutinių pareigūnų sveikatos priežiūros paslaugų organizavimo, tačiau jį tobulinti, gerinant paslaugų prieinamumą, kokybę bei užtikrinant atitiktį Lietuvos nacionalinę sveikatos sistemą reglamentuojantiems teisės aktams. Vyriausybė šiam pasiūlymui pritarė (2015-06-22 pasitarimo protokolas Nr. 35).


Siekiant užtikrinti tinkamą pareigūnų sveikatos priežiūros paslaugų teikimą ir suderinti pareigūnų sveikatos priežiūrą reglamentuojančius teisės aktus su Lietuvos nacionalinę sveikatos sistemą reglamentuojančiais teisės aktais, Priimti sprendimus dėl pareigūnų sveikatos priežiūros organizavimo pertvarkymo: kad būtų aiškiai nustatyta, kaip organizuojama pareigūnų sveikatos priežiūra, kokios sveikatos priežiūros paslaugos statutiniams pareigūnams ir (ar) kokiais atvejais turi būti papildomai remiamos valstybės biudžeto lėšomis, šių paslaugų gavėjai ir teikėjai; kad visiems šalies statutiniams pareigūnams būtų vienodai prieinamos papildomai per programas iš valstybės biudžeto remiamos sveikatos priežiūros paslaugos; kad teisės aktai, reglamentuojantys statutinių pareigūnų sveikatos priežiūrą, būtų suderinti su Lietuvos nacionalinę sveikatos sistemą reglamentuojančiais teisės aktais; kad valstybės biudžeto lėšos būtų naudojamos efektyviai ir pagal paskirtį.

Vidaus reikalų ministerija, vykdydama Ministro Pirmininko pavedimus, išanalizavo pareigūnų sveikatos priežiūros reglamentavimą, atliko pareigūnų sveikatos priežiūrą reglamentuojančių statutų nuostatų analizę, surinko statutinių įstaigų nuomonę dėl pareigūnų sveikatos priežiūros organizavimo ir pasiūlė Vyriausybei iš esmės nekeisti esamo statutinių pareigūnų sveikatos priežiūros organizavimo, tačiau tobulinti jį, gerinant paslaugų prieinamumą, kokybę ir atitiktį Lietuvos nacionalinę sveikatos sistemą reglamentuojantiems teisės aktams. Lietuvos Respublikos Vyriausybė šiam pasiūlymui pritarė (2015-06-22 pasitarimo protokolas Nr. 35). Buvo suplanuotos ir vykdomos šios priemonės:– nuo 2016-01-01 likviduota Sveikatos priežiūros tarnyba prie VRM, įstaiga, kuri buvo įgaliota organizuoti pareigūnų sveikatos priežiūrą. Funkcijos perduotos VRM, Turto valdymo ir ūkio departamentui prie VRM, VRM Medicinos centrui;– nuo 2016-01-01 nutraukta VRM Medicinos centro Vilniaus filialo veikla, dalį jo funkcijų perduodant VRM Medicinos centro Konsultacijų skyriui ir Pirminės sveikatos priežiūros skyriui;– nuo 2016-07-01 Sveikatos priežiūros tarnybos prie VRM Trakų medicininės reabilitacijos centras jungiamas prie VRM Medicinos centro;– nuo 2015-09-01 VRM Medicinos centro Reabilitacijos skyrius lovų skaičių padidino nuo 15 iki 20;– nuo 2016-01-01 medicininės reabilitacijos paslaugos teikiamos ne tik Vilniuje ir Trakuose, bet ir Palangoje – VšĮ LR VRM Poilsio ir reabilitacijos centre „Pušynas“ bei Druskininkuose – VšĮ Valstybės ir savivaldybių tarnautojų mokymo centre „Dainava“;– 2016 m. privalomi periodiniai profilaktiniai patikrinimai Panevėžio ir Šiaulių apskričių pareigūnams bus atlikti VRM Medicinos centre;– 2015 m. VRM Medicinos centras atnaujino dalį būtinosios medicininės įrangos (pirko regėjimo analizatorių, laboratorinę centrifugą, elektrokardiografą, defibriliatirių ir kt.), parengė 3 metų trukmės būtinosios įrangos atnaujinimo investicinį projektą, kuriame numatyta 2016 m. įsigyti medicininės įrangos už 63 tūkst. Eur sumą, 2017 m. – 175 tūkst. Eur;– 2016 m. numatyta sukurti ir į elektroninę erdvę perkelti visos šalies pareigūnų registracijos ir informavimo sistemą sveikatos priežiūros paslaugoms gauti;– numatoma parengti ir įdiegti tarptautinius reikalavimus atitinkančią pareigūnų sveikatos priežiūros paslaugų kokybės stebėsenos sistemą. VRM Medicinos centras vykdo pareigūnų pasitenkinimo sveikatos priežiūros paslaugomis vertinimą;– parengtas, suderintas su Sveikatos apsaugos ministerija ir priimtas Lietuvos Respublikos vidaus reikalų ministro įsakymas „Dėl Lietuvos Respublikos vidaus reikalų ministro 2006 m. lapkričio 7 d. įsakymo Nr. 1V-425 „Dėl papildomai per programas iš valstybės biudžeto remiamos vidaus tarnybos sistemos pareigūnų sveikatos priežiūros masto patvirtinimo“ pakeitimo“. Pareigūnas, norėdamas gauti valstybės laiduojamas (nemokamas) specializuotas gydytojo konsultacijas ar stacionarines paslaugas, turi turėti šeimos gydytojo ar gydytojo specialisto išduotą siuntimą.;– parengtas, suderintas su Sveikatos apsaugos ministerija ir Finansų ministerija ir priimtas Lietuvos Respublikos vidaus reikalų ministro 2015 m. rugsėjo 30 d. įsakymas Nr. 1V-762 „Dėl Vidaus tarnybos sistemos pareigūnų stacionarinės medicininės reabilitacijos, prevencinės ir postvencinės medicininės psichologinės reabilitacijos, sveikatos grąžinamojo, antiredicyvinio gydymo, kai jis apmokamas iš dalies arba neapmokamas iš privalomojo sveikatos draudimo fondo biudžeto, tvarkos aprašo patvirtinimo“;– patvirtintas Lietuvos Respublikos vidaus reikalų ministro 2015 m. sausio 26 d. įsakymas Nr. 1V-47 „Dėl valstybės biudžeto lėšų, skirtų pareigūnų sveikatos priežiūrai, naudojimo pagrįstumo kontrolės vykdymo tvarkos aprašo patvirtinimo“ (patikslinta 2015-10-14 įsakymu Nr. 1V-811);– vykdomos ir kitos priemonės (pvz. nuo 2016-07-01 numatyta galimybė tiriamiesiems apskųsti CMEK sprendimus VRM Medicinos centro komisijai, 2016 m. padidintas vidutinis darbo užmokestis slaugytojams bei gydytojams).


Siekiant užtikrinti, kad ūkio subjektų priežiūrą atliekančių institucijų bendradarbiavimas, pažangių priežiūros priemonių ir gerosios jų taikymo praktikos sklaida būtų kuo platesnė ir naudingesnė, imtis priemonių, kad visoms institucijoms būtų sudarytos sąlygos dalyvauti bendradarbiavimo grupėse (susitikimuose).

Lietuvos Respublikos ekonomikos ir inovacijų ministerija

Rekomendacijai įgyvendinti numatytos 2 priemonės, iš kurių 1 neįgyvendinta. Įgyvendinant rekomendaciją suorganizuoti renginiai visoms priežiūros institucijoms, kuriuose buvo pristatytos pažangios priežiūros priemonės, geroji taikymo praktika, tačiau neinicijuoti Vyriausybės 2010-05-04 nutarimo Nr. 511 „Dėl institucijų atliekamų priežiūros funkcijų optimizavimo“ pakeitimai (kuriais turėjo būti įtvirtintos platesnės Ekonomikos ir inovacijų ministerijos ir priežiūros institucijų bendradarbiavimo formos ir gerosios praktikos sklaidos priemonės).Rekomendaciją laikome iš dalies įgyvendinta  ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Periodiškai suderinti ir rengti švietimo stebėsenos kokybinių tyrimų ir su švietimo stebėsena susijusių projektinių veiklų planą.

Parengtas planuojamų stebėsenos tyrimų ir su švietimo stebėsena susijusių projektinių veiklų sąvadas: http://www.smm.lt/web/lt/teisesaktai/tyrimai-ir-analizes/svietimo-problemos-analizes/2012-metu


Vienoje vietoje skelbti visų su švietimo stebėsena susijusių tyrimų, apžvalgų, vertinimų ir analizių rezultatus.

Pasibaigusių tyrimų ataskaitų nuorodas galima rasti pateiktame veiklų sąvade:http://www.smm.lt/web/lt/teisesaktai/tyrimai-ir-analizes/svietimo-problemos-analizes/2012-metu


Peržiūrėti valstybės (strateginius) švietimo ir mokslo stebėsenos rodiklius ir juos atnaujinti, įvertinus jų stebėsenos galimybes ir paskirtį.

Ministerija panaikino nepamatuojamus valstybės (strateginius) švietimo stebėsenos rodiklius (2018-12-07 ministro įsak. V-1007). Švietimo stebėsenos rodikliai pakeisti 2019-05-22 ministro įsakymu Nr. V-620.  Parengtas ir patvirtintas (2018-08-03 ministro įsak. Nr. V-688) valstybės (strateginių) mokslo stebėsenos rodiklių sąrašas. Šis sąrašas atnaujintas (2020-11-06 ministro įsak. Nr. V-1703) ir patvirtinti rodiklių aprašai (2020-11-26 Nacionalinės švietimo agentūros direktorės įsak. Nr. VK-622). Rodiklių stebėseną kasmet vykdo Nacionalinė švietimo agentūra Švietimo valdymo informacinėje sistemoje.Stebint švietimo ir mokslo (strateginius) rodiklius, užtikrinami išsamesni stebėsenos duomenys, leidžiantys stebėti sistemos pokyčius.


Užtikrinti, kad nustačius poreikį būtų patvirtinti taktiniai stebėsenos rodikliai.

Švietimo ir mokslo stebėsenos koordinavimo grupei pritarus, Švietimo informacinių technologijų centro direktoriaus 2019-06-10 įsakymu Nr. V1-81 patvirtinti Valstybės (taktiniai) švietimo stebėsenos rodikliai.


Kartu su suinteresuotomis institucijomis sukurti bendrą sistemą dėl „valstybės užsakymų MTEP“ inicijavimo ir vykdymo.

Ministerija kartu su Lietuvos mokslo taryba, Mokslo, inovacijų ir technologijų agentūra, moksliniais institutais parengė ir susistemino informaciją apie visas valstybės MTEP užsakymų galimybes ir priemones, kurią viešai paskelbė ministerijos interneto svetainėje vieno langelio principu (www.smm.lt/web/lt/mokslas/valstybes-mtep-uzsakymai). Svetainėje pateikiama informacija apie kvietimų ir paraiškų teikimo tvarką, projektų inicijavimo ir vykdymo aprašai, nurodomos projektus koordinuojančios institucijos, kontaktiniai asmenys ir kt.


Vertinti per Mokslo, inovacijų ir technologijų agentūrą finansuojamų MTEP projektų poveikį.

Mokslo, inovacijų ir technologijų agentūros direktorius 2017-05-30 įsakymu Nr.2V-157 patvirtino agentūros administruojamų programų (priemonių) poveikio vertinimų organizavimo darbų grafiką, o 2017-06-12 įsakymu  Nr. 2V-173 – administruojamų programų (priemonių) poveikio vertinimo metodiką. Agentūra, vertindama administruojamų projektų (priemonių) poveikį, turės galimybę įvertinti investicijų į MTEP duodamą rezultatą ir veiklų tikslingumą.


Patikslinti mokslo ir studijų institucijų finansavimo sistemą, kad skiriamos lėšos efektyviau skatintų mokslo ir studijų institucijų kartu su verslu vykdomas bendras veiklas.

Vyriausybės 2017-08-09 nutarimu Nr. 668 pakeistas Valstybės biudžeto lėšų moksliniams tyrimams, eksperimentinei plėtrai ir meno veiklai plėtoti skyrimo mokslo ir studijų institucijoms tvarkos aprašas. Patikslinus šį aprašą, lėšos turėtų būti skiriamos atsižvelgiant į mokslo ir studijų institucijų bendradarbiavimą su verslu.


Peržiūrėti galiojančias autorines sutartis ir atlikti sutarčių nuostatų, reglamentuojančių atsiskaitymo už suteiktas paslaugas laikotarpį, pakeitimus, vadovaujantis Mokėjimų, atliekamų pagal komercines sutartis, vėlavimo prevencijos įstatymu.

Lietuvos mokslo tarybos sudaromų autorinių sutarčių nuostatos, reglamentuojančios atsiskaitymo už suteiktas paslaugas laikotarpį, atitinka Mokėjimų, atliekamų pagal komercines sutartis, vėlavimo prevencijos įstatymo nuostatas.


Siekiant, kad priežiūros institucijų ir (ar) jų priežiūros funkcijų konsolidavimas būtų rezultatyvus, periodiškai vertinti ir prižiūrėti ūkio subjektų priežiūros institucijų ir (ar) jų funkcijų konsolidavimo rezultatus / tikslų pasiekimą ir, esant nepasiektiems rezultatams / tikslams, apie tai informuoti Vyriausybę ir teikti siūlymus dėl tolimesnių veiksmų.

Rekomendacijai įgyvendinti numatytos 3 priemonės, iš kurių:- 1 neįgyvendinta (3.1). Neparengtos metodinės gairės, pagal kurias konsoliduotos priežiūros institucijos įvertintų savo veiklos pokyčius iki ir po konsolidavimo proceso);- 1 įgyvendinta (3.2). Atliktas 2020-2022 m laikotarpio Priežiūros institucijų veiklos vertinimas ir paskelbta ataskaita (rengiama 2023-2024 m. laikotarpio ataskaita);-1 iš dalies įgyvendinta (3.3) - 2023 m. I ketv. Vyriausybei pateikti 2020-2022 m. laikotarpio Švieslentės tyrimo rezultatai, apimantys rekomendacijas dėl priežiūros institucijų veiklos tobulinimo, tačiau nepateiktos išvados atsižvelgiant į 3.1 priemonės rezultatus, kadangi 3.1 priemonė nebuvo įgyvendinta.Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Stiprinti projektų vykdymo kontrolę, reikalaujant iš projektų vykdytojų tinkamo atsiskaitymo ir vertinant projektinėmis veiklomis kuriamą kokybinį rezultatą.

Socialinių paslaugų priežiūros departamentas prie Socialinės apsaugos ir darbo ministerijos

Ministerija peržiūrėjo nuostatus, patikslino atrankos kriterijus, kurie rodytų kokybinę pažangą.


Įteisinti ir periodiškai atlikti profesinio mokymo kokybės vertinimą.

Patvirtintas (ministro 2020-03-25 įsakymu Nr. V-442) Profesinio mokymo įstaigų ir kitų profesinio mokymo teikėjų, vykdančių formalųjį profesinį mokymą, veiklos išorinio vertinimo tvarkos aprašas. Nustatyti 5 veiklos išorinio vertinimo rodikliai ir jų ribinės reikšmės. Jei įstaigos rodiklių skaitinės vertės siekia nustatytas rodiklių ribines (minimalias ar maksimalias) skaitines vertes, laikoma, kad veiklos kokybė atitinka keliamus reikalavimus. Šiuo atveju profesinio mokymo įstaigos veiklos išorinis vertinimas, organizuojant išorinio vertinimo ekspertų grupės vizitą, yra atliekamas vieną kartą per 5 metus.Patvirtintas profesinio mokymo įstaigų (12 įstaigų), kuriose 2020-2021 m. atliekamas veiklos išorinis vertinimas, sąrašas ir atlikti 12-os įstaigų vertinimai (dėl karantino – nuotoliniu būdu) bei pateiktos rekomendacijos veiklos tobulinimui.  Sukurta profesinio mokymo įstaigų veiklos išorės vertinimo sistema ir pradėti vertinimai sudaro sąlygas profesinio mokymo tiekėjams gerinti veiklos rezultatus, didinti profesinio mokymo atitiktį darbo rinkos poreikiams.


Siekiant, kad vertinimo kriterijai padėtų įvertinti, kokius naujus rezultatus ministerija planuoja gerinti vykdydama priemones, trečio tikslo uždaviniams numatyti naujus vertinimo kriterijus, kuriais būtų matuojama tai, ko siekiama.


Siekiant užtikrinti teisėtą asignavimų valdymą rekomenduojame keisti Švietimo mainų paramos fondo teisinę formą.


Atnaujinti strateginio planavimo grupę ir numatyti strateginio plano ir programos atnaujinimo darbus ir terminus.

Pateiktas Lietuvos mokslo tarybos pirmininko 2016-10-12 įsakymas Nr. V-258 „Dėl Lietuvos mokslo tarybos 2017–2019 m. strateginio plano projekto rengimo grupės sudarymo“ kopija, kuriuo atnaujinta strateginio veiklos plano rengimo grupė.


Valdymo sričiai priskirtas įmones informuoti apie audito rezultatus ir įpareigoti parengti finansinės rizikos valdymą reglamentuojančius dokumentus ar peržiūrėti ir, esant poreikiui, patikslinti esamus, atsižvelgiant į Finansinės rizikos valdymo gairėse valstybės valdomoms įmonėms pateiktas rekomendacijas.

VĮ Turto bankas 2014-09-05 direktoriaus įsakymu papildė finansinės rizikos valdymo politikos aprašą nuostatomis dėl limitų pagal geografinį investicijų paskirstymą.


Sukurti ir įdiegti  ikimokyklinio ir priešmokyklinio ugdymo įstaigų veiklos išorinio vertinimo sistemą.

Ikimokyklinio ir priešmokyklinio ugdymo įstaigų išorinio vertinimo sistema sukurta ir įdiegta- 2022 m. birželio 2 d. švietimo, mokslo ir sporto ministro įsakymu Nr. V-908 patvirtintas Mokyklų, vykdančių ikimokyklinio ir (ar) priešmokyklinio ugdymo programas, veiklos kokybės išorinio vertinimo organizavimo ir vykdymo tvarkos aprašas  bei parengta ikimokyklinio ir (ar) priešmokyklinio ugdymo programas vykdančių mokyklų įsivertinimo metodika . Gavus finansavimą, bus atliktas visų ikimokyklinio ir (ar) priešmokyklinio ugdymo programas vykdančių įstaigų (tiek savivaldybės, tiek privačių)  išorinis vertinimas.


Siekiant asmenims kuo geriau pasirengti globoti ar įvaikinti vaikus, tobulinti Globėjų (rūpintojų), budinčių globotojų, įtėvių ir bendruomeninių vaikų globos namų darbuotojų mokymo ir konsultavimo programos vykdymą.

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos


Siekiant užtikrinti, kad ūkinės veiklos poveikio aplinkai vertinimo, taršos integruotos prevencijos ir kontrolės ar taršos leidimų išdavimo procesai vyktų nustatytais terminais, numatyti ir įgyvendinti priemones, užtikrinančias, kad ūkio subjektų pateikti poveikio aplinkai vertinimo dokumentai ir taršos integruotos prevencijos ir kontrolės ir taršos leidimų paraiškos būtų išnagrinėtos teisės aktuose numatytais terminais.

Lietuvos Respublikos aplinkos ministerija

Siekiant užtikrinti, kad ūkinės veiklos poveikio aplinkai vertinimo, taršos integruotos prevencijos ir kontrolės ar taršos leidimų išdavimo procesai vyktų nustatytais terminais skaitmenizuotas Taršos integruotos prevencijos ir kontrolės leidimų išdavimas, sustiprint0s dokumentų nagrinėjimo ir rengimo terminų laikymosi kontrolės procedūros, pradėtas Taršos prevencijos procedūrų informacinės sistemos (TPPIS) kūrimo ir diegimo projektas.Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Numatyti priemones, kurios užtikrintų laiku atliekamą išmokų apskaičiavimą ir atsiskaitymą su darbuotojais, siekiant išvengti materialinės žalos valstybės biudžetui.

Nacionalinio bendrųjų funkcijų centro direktoriaus 2020 m. kovo 4 d. įsakymu Nr. V-79 patvirtinti personalo administravimo procesų aprašai. Dokumentų valdymo sistemoje „@vilys“ 2019 m. pabaigoje įdiegta automatinė dokumentų skirstymo sistema užtikrina savalaikį išmokų apskaičiavimą ir atsiskaitymą su darbuotojais.


Siekiant, kad būtų užtikrintas sklandus bendradarbiavimas su savivaldybėmis dėl joms svarbių savivaldybės teritorijoje esančių valstybinės reikšmės kelių ir (ar) jų elementų statybos darbų įgyvendinimo, tobulinti bendradarbiavimo su savivaldybėmis procesą taip, kad darbams atlikti būtų suplanuoti  terminai ir darbai įgyvendinami laiku.


Siekiant, kad Vyriausybė, atsiskaitydama Seimui už veiklos rezultatus, kartu pateiktų ir konsoliduotųjų ataskaitų rinkinius, būtina suderinti atsiskaitymo terminus.

Lietuvos Respublikos finansų ministerija

Priimtas Viešojo sektoriaus atskaitomybės įstatymo Nr. X-1212 pakeitimo įstatymas (2020-10-01 Nr. XIII-3308) pakeitė Vyriausybės Seimui teikiamų (ir Seimo tvirtinamų) metinių ataskaitų rinkinių sudėtį, pateikimo terminus ir tvarką. Įstatyme nustatytas valstybės, valstybės socialinių fondų, Privalomojo sveikatos draudimo fondo ir Pensijų anuitetų fondo metinių ataskaitų rinkinių ir audito ataskaitų pateikimo Seimui terminas – iki gegužės 15 d. (2022 m. ir vėlesnių ataskaitinių laikotarpių rinkinių), nacionalinio ataskaitų rinkinio – iki birželio 5 d. (2024 m. ir vėlesnių ataskaitinių laikotarpių rinkinių). Viešojo sektoriaus atskaitomybės įstatymo Nr. X-1212 1 ir 2 str. pakeitimo įstatymo pakeitimu (2021-12-23 Nr. XIV-840) naujojo teisinio reglamentavimo įsigaliojimas nukeltas vieneriems metams. 2023 metų valstybės, valstybės socialinių fondų, Privalomojo sveikatos draudimo fondo ir Pensijų anuitetų fondo metinių ataskaitų rinkiniai ir audito ataskaitos Seimui pateiktos gegužės 15 d., o iki birželio 5 d. Seimui bus teikiamas 2025 metų ir vėlesnių ataskaitinių laikotarpių nacionalinis ataskaitų rinkinys. Naujos įstatymo nuostatos leido ir veiklos rezultatus susieti su finansiniais duomenimis – valstybės metinių ataskaitų rinkinio sudėtis papildyta valstybės pažangos ataskaita, kuri apima Ministro Pirmininko pranešimą, informaciją apie artimiausio laikotarpio Vyriausybės veiklos prioritetus, Valstybės pažangos strategijoje nustatytų valstybės vystymosi krypčių ir jų vertinimo rodiklių reikšmių, Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme patvirtintų valstybės veiklos srityse siekiamų pagrindinių pažangos uždavinių ir jų vertinimo rodiklių, kurie nustatyti Nacionaliniame pažangos plane, reikšmių, Vyriausybės programoje nustatytų valstybės veiklos gairių ir jų vertinimo rodiklių reikšmių pasiekimą atitinkamais finansiniais metais ir kitą susijusią informaciją pagal valstybės veiklos sritis.


Siekiant apsaugoti kreditorių interesus ir išvengti piktnaudžiavimo restruktūrizavimo procesu atitolinant bankroto procedūras, inicijuoti teisės aktų pakeitimus, kurie trumpintų restruktūrizavimo plano projekto pateikimo teismui terminą (1.5 išvada).

2019-06-13 teisės aktų pakeitimais nustatyti trumpesni restruktūrizavimo plano projekto pateikimo teismui terminai, siekiant apsaugoti kreditorių interesus ir išvengti piktnaudžiavimo restruktūrizavimo procesu atitolinant bankroto procedūras. Įmonių restruktūrizavimo įstatyme terminas restruktūrizavimo plano projektui pateikti nustatytas iki 4 mėn., kurį teismas galės pratęsti restruktūrizavimo plano projekto pateikimo teismui terminą, tačiau jis negalės viršyti 6 mėn. nuo nutarties iškelti restruktūrizavimo bylą įsiteisėjimo dienos (Juridinių asmenų nemokumo įstatymas, 110 str. 1-3 d.). Iki Juridinių asmenų nemokumo įstatymo priėmimo buvo taikomas 6 mėn. terminas restruktūrizavimo plano projektui pateikti, su galimybe šį terminą teismui pratęsti dar 1 mėn. (Įmonių restruktūrizavimo įstatymas, 14 str. 5 d.).


Siekiant apsaugoti kreditorių interesus ir išvengti piktnaudžiavimo restruktūrizavimo procesu atitolinant bankroto procedūras, inicijuoti teisės aktų pakeitimus, kurie numatytų galimybę stabdyti visų ar tam tikrų prievolių vykdymo užtikrinimo priemonių vykdymo stabdymą restruktūrizavimo plano rengimo metu (1.5 išvada).

2019-06-13 teisės aktų pakeitimais įtvirtinta galimybė stabdyti visų ar tam tikrų prievolių vykdymo užtikrinimo priemonių vykdymo stabdymą restruktūrizavimo plano rengimo metu (Juridinių asmenų nemokumo įstatymas, 28 str. 2 d.), taip sudarytos sąlygos apsaugoti kreditorių interesus ir išvengti piktnaudžiavimo restruktūrizavimo procesu atitolinant bankroto procedūras.


Siekiant užtikrinti nukentėjusiųjų asmenų apsaugą, tobulinti smurtą patyrusio asmens apsaugos užtikrinimo priemonių skyrimo tvarką taip, jog sprendimai dėl minėtų priemonių skyrimo būtų priimami, įvertinus pakartotinio smurto rizikos laipsnį ir paskirtas kardomąsias priemones.

Seimas 2016-10-12 priėmė Lietuvos Respublikos apsaugos nuo smurto artimoje aplinkoje įstatymo Nr. XI-1425 1, 2, 4, 5, 7, 8, 9 straipsnių pakeitimo ir 6 straipsnio pripažinimo netekusiu galios įstatymą Nr. XII-2680. Juo numatyta, kad, kai nepakanka duomenų nedelsiant pradėti ikiteisminį tyrimą ir būtina patikslinti įvykio aplinkybes, policijos pareigūno prašymu apylinkės teismas priima sprendimą dėl laikinųjų smurtą patyrusio asmens apsaugos užtikrinimo priemonių skyrimo smurtautojui.


Siekiant didinti viešojo sektoriaus subjektų buhalterinės apskaitos procesų kokybę, standartizuoti veiklos procesus, būtinus įstaigų centralizuotam buhalterinės apskaitos tvarkymui.

Finansinės apskaitos įstatymo (2021-11-23 įstatymu Nr. XIV-680 priimta Buhalterinės apskaitos įstatymo Nr. IX-574 nauja redakcija) 5 skyriuje nustatyti viešojo sektoriaus subjektų apskaitos organizavimo ir tvarkymo reikalavimai. 2023-08-25 baigtas įgyvendinti projektas „Bendros informacinės sistemos valstybės įstaigų buhalterinei apskaitai tvarkyti sukūrimas“: peržiūrėti finansinės apskaitos procesai, parengtas standartizuotų šios apskaitos procesų modelis, įdiegtas Valstybės biudžeto, apskaitos ir mokėjimų sistemos Viešojo sektoriaus finansinės apskaitos bendrasis posistemis (FABIS – modernizuotas FVAIS), naudojamas visuose viešojo sektoriaus subjektuose, kurių finansinė apskaita tvarkoma centralizuotai. Konsolidavus finansinės apskaitos tvarkymo funkcijas Nacionaliniame bendrųjų funkcijų centre visi viešojo sektoriaus subjektai turi pareigą taikyti nuo 2023-09-01 įsigaliojusius finansų ministro 2006-09-19 įsakymu Nr. 1K-152 (2023-09-29 įsakymo Nr. 1K-303 redakcija) patvirtintus FABIS standartinius finansinės apskaitos procesus, kurie nustatyti remiantis standartizuotų finansinės apskaitos procesų modeliu.


Siekiant apsaugoti kreditorių interesus ir išvengti piktnaudžiavimo restruktūrizavimo procesu atitolinant bankroto procedūras, inicijuoti teisės aktų pakeitimus, kurie užtikrintų, kad nemokioms įmonėms nebūtų keliamos restruktūrizavimo bylos (1.3 išvada).

2019-06-13 teisės aktų pakeitimais įtvirtinta, jog restruktūrizavimo byla gali būti keliama tik tuo atveju, jeigu juridinis asmuo turi finansinių sunkumų, yra gyvybingas ir nėra likviduojamas dėl bankroto. Sprendžiant klausimą dėl restruktūrizavimo bylos iškėlimo, turi būti įsitikinama juridinio asmens gyvybingumu, kuris suprantamas kaip juridinio asmens būsena, kai juridinis asmuo vykdo ūkinę komercinę veiklą, leisiančią jam vykdyti prievoles ateityje (Juridinių asmenų nemokumo įstatymas, 21 str. 1 d.).


Siekiant užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos, nustatyti: kokiais terminais (dažnumas) ir kokio turinio ataskaitas apie restruktūrizavimo plano vykdymą turi teikti valdymo organai ir / ar restruktūrizavimo administratorius kreditoriams ir teismui (1.8 išvada).

Audito, apskaitos, turto vertinimo ir nemokumo valdymo tarnybos prie Finansų ministerijos direktorius 2020-01-10 įsakymu Nr. V4-6 patvirtino Juridinio asmens restruktūrizavimo plano vykdymo ataskaitos rengimo tvarkos aprašą, kuriame nustatyti terminai (periodiškumas) ir kokio turinio ataskaitas apie restruktūrizavimo plano vykdymą turi teikti valdymo organai ir / ar restruktūrizavimo administratorius kreditoriams ir teismui, taip sudarytos sąlygos užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos.


(V) EX.19 Rekomenduojame:1) patikslinti išlaidų deklaracijas, išimant netinkamas finansuoti išlaidas (netinkamos DU ir ilgalaikio materialiojo turto draudimo išlaidos, klaida projekte Nr. VP2-3.1-IVPK-10-V-01-015 103,76 Eur);2) atsižvelgiant į projekto finansavimo santykį, iš projekto vykdytojo susigrąžinti ES struktūrinės paramos lėšas.

Viešoji įstaiga Centrinė projektų valdymo agentūra


(V) EX.22 Projekto vykdytojas nevykdo PFAS nustatytų įpareigojimų ir dėl to neužtikrinamas projekto tęstinumas. Rekomenduojame LVPA užtikrinti, kad būtų įgyvendintas PFAS 2.1.19 p. nustatytas įsipareigojimas ir projekto finansavimo lėšomis sukurtas turtas būtų įregistruotas projekto vykdytojo vardu arba vadovautis LRVN 1443(1036) 191 p. nuostatomis.

2016-12-16 el. paštu iš LVPA buvo gauta informacija, kad projekto metu sukurtas turtas nuosavybės teise priklauso projekto vykdytojui bei pateikta Nekilnojamojo turto registro centrinio duomenų banko išrašo kopija.


(V) EX.14 Netinkamos finansuoti DU išlaidos. Rekomenduojame patikslinti išlaidų deklaracijas, išimant netinkamas finansuoti išlaidas.Audito metu buvo teikta rekomendacija, atsižvelgiant į projekto finansavimo santykį, iš projekto vykdytojo susigrąžinti su neatitikimu susijusias ES struktūrinės paramos lėšas. LVPA šią rekomendacijos dalį įgyvendino susigrąžinusi ES struktūrinės paramos lėšas.

Rekomendacija įgyvendinta (susigrąžintos ES struktūrinės paramos lėšos ir patikslinta išlaidų deklaracija).


Siekiant gauti patikimą ir objektyvią finansinių ataskaitų rinkinių informaciją, reikalingą ekonominiams sprendimams priimti, rekomenduojame tęsti viešojo sektoriaus buhalterinės apskaitos optimizavimo procesą mažinant viešojo sektoriaus subjektų skaičių ir centralizuojant buhalterinės apskaitos funkciją.

Valstybės biudžetinių įstaigų finansinės apskaitos funkcijų konsolidavimas pradėtas 2018 m. (Vyriausybės 2018-02-07 nutarimas Nr. 126) ir atliekamas etapais. 2018-02-15 įsteigtas Nacionalinis bendrųjų funkcijų centras, atsakingas už bendrųjų funkcijų konsolidavimą viešajame sektoriuje. Atsižvelgiant į įstaigų reorganizavimą, Vyriausybės 2024-07-10 nutarimu Nr. 588 pakoreguotas finansinės apskaitos tvarkymo ir personalo administravimo funkcijų centralizavimo grafikas ir atnaujintas įstaigų sąrašas, kuriame apskaitos funkcijų konsolidavimą numatyta baigti 2027 m. III ketv.Vyriausybei tęsiant vykdomas viešojo sektoriaus optimizavimo iniciatyvas, palaipsniui mažinamas įstaigų, taigi ir konsolidavimo procese dalyvaujančių viešojo sektoriaus subjektų, kuriems yra pareiga rengti atskirus finansinių ataskaitų rinkinius, skaičius. Visgi, subjektų, rengiančių finansines ataskaitas pagal Viešojo sektoriaus apskaitos ir finansinės atskaitomybės standartus, skaičius ateityje didės dėl viešojo sektoriaus subjektų aprėpties praplėtimo iki valdžios sektoriaus (įgyvendinant Finansų ministerijai teiktą rekomendaciją).Siekdami efektyvesnio centralizavimo, 2022 m. atlikę auditą „Buhalterinės apskaitos tvarkymo ir personalo administravimo funkcijų centralizavimas“ centrui ir Finansų ministerijai teikėme rekomendacijas nustatyti įstaigų centralizavimo kriterijus, sukurti trūkstamas ir patobulinti turimas informacines sistemas, užtikrinti žmogiškųjų išteklių kompetencijas funkcijoms vykdyti (rekomendacijos dar nėra įgyvendintos). Atsižvelgdami į tai, kad rekomendacijos yra susiję, šią rekomendaciją laikome iš dalies įgyvendinta ir jos stebėseną baigiame, o tolimesnę stebėseną tęsiame atlikdami minėto audito rekomendacijų įgyvendinimo stebėseną.


Išvystyti IT gerąsias valdymo praktikas atitinkantį valstybės informacinių išteklių valdymo mechanizmą, kuris užtikrintų bendrą ir į svarbiausius prioritetus orientuotą planavimą, numatytų siektiną IT valdymo brandos lygį ir pažangą vertinti leidžiantį stebėsenos mechanizmą, efektyviai naudojant sukurtas technines priemones.

Valstybės skaitmeninių sprendimų agentūra

Rekomendacijai įgyvendinti numatytos 4 priemonės, iš kurių:-2 įgyvendintos: parengtos valstybės IT projektų portfelio valdymo gairės ir inicijuoti Valstybės informacinių išteklių valdymo įstatymo pakeitimai (vykdoma valstybės informacinių išteklių valdymo pertvarka, formuojama architektūra);-1 iš dalies įgyvendinta: priimti sprendimai dėl ARSIS, nusprendžiant kurti naują stebėsenos sistemą;-1 neįgyvendinta: neparengtos IT valdymo brandos lygio nustatymo ir vertinimo taisyklės.Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Lietuvos mokslo tarybos valdybos narių nusišalinimą nuo visų veiksmų, sukeliančių interesų konfliktą, atlikti vadovaujantis Vyriausiosios tarnybinės etikos komisijos patvirtintomis rekomendacijomis.

Lietuvos mokslo tarybos valdybos narių nusišalinimas nuo visų veiksmų, sukeliančių interesų konfliktą, atliekamas vadovaujantis Vyriausiosios tarnybinės etikos komisijos patvirtintomis rekomendacijomis.


Atlikus pastatų poreikio analizes, priimti sprendimus dėl visų direkcijų veikloje nenaudojamų ir nereikalingų pastatų perdavimo VĮ Turto bankui ir / ar kitoms institucijoms arba jų likvidavimo.

Valstybinė saugomų teritorijų tarnyba prie Aplinkos ministerijos

Valstybinė saugomų teritorijų tarnyba VĮ Turto bankui perdavė susistemintą informaciją apie direkcijų priimtus sprendimus dėl jų turimo turto nuomos, perdavimo ar likvidavimo.


Parengti naują programą, kuri būtų orientuota į mokslo ir studijų sistemos problemų sprendimą ir pažangą, o nustatyti programos vertinimo kriterijai parodytų, kokius rodiklius planuojama gerinti valstybės biudžeto lėšomis.

Parengtas ir Lietuvos mokslo tarybos pirmininko įsakymu patvirtintas 2017–2019 m. Lietuvos mokslo tarybos strateginis veikos planas, kuriame numatytos priemonės ir vertinimo kriterijai, kurie sudaro sąlygas parodyti kokius rodiklius planuojama gerinti valstybės biudžeto lėšomis. Numatyta visuomenei ir valdžios institucijoms pristatyti programų ir priemonių tarpinius rezultatus, teikti siūlymus dėl mokslinių tyrimų vertinimo kokybės didinimo, suformuoti atskiras jaunųjų mokslininkų konkursines grupes, skatinant jų profesinę kompetenciją, numatytos priemonės mokslo tarptautiškumui skatinti ir kt.


Inicijuoti vykdomų technologinės plėtros projektų tęstinumą užtikrinančios sistemos sukūrimą.

Technologinės plėtros projektų vykdymas perduotas vienai institucijai – Mokslo, inovacijų ir technologijų agentūrai, taip sudarytos sąlygos užtikrinti technologinės plėtros projektų tęstinumą.


Užtikrinti nešališką ir skaidrų mokslinių tyrimų projektų ekspertinį vertinimą.

Lietuvos Respublikos Seimo 2017-06-22 nutarimu Nr. XIII-499 patvirtinti naujos redakcijos tarybos nuostatai. Vadovaujantis šių nuostatų, patvirtintų Seimo 2017-06-22 nutarimu Nr. XIII-499 „Dėl Lietuvos mokslo tarybos nuostatų patvirtinimo“, 27.5 papunkčiu, Lietuvos mokslo tarybos valdybos 2017-12-13 nutarimu Nr. 8V-76 „Dėl Lietuvos mokslo tarybos narių viešų ir privačių interesų konflikto vengimo principų“ (2018-01-10 Nr. 8V-4 redakcija) buvo patvirtinti tarybos narių viešų ir privačių interesų konflikto vengimo principai. Minimo nutarimo pagrindu, tarybos pirmininko 2018-01-22 įsakymu Nr. V-32 patvirtintas Galimo interesų konflikto Lietuvos mokslo taryboje vengimo aprašas, kuris nustato tarybos narių ir kitų funkcinių grupių narių galimybes dalyvauti šių grupių veikloje, siekiant išvengti galimo interesų konflikto arba jį padaryti mažai tikėtiną (https://www.e-tar.lt/portal/lt/legalAct/b5ccf8f0ff8211e78bcec397524184ce).


Orientuojantis į viešosios informacijos prieinamumą elektroninėje erdvėje, imtis priemonių Direktyvai 2016/2102 dėl viešojo sektoriaus institucijų interneto svetainių ir mobiliųjų programų prieinamumo įgyvendinti (vykdyti informavimo ir metodinės pagalbos priemones dėl interneto svetainių ir mobiliųjų programų taikymo; atliekant vertinimą įtraukti asmenims su negalia atstovaujančias nevyriausybines organizacijas, nurodyti subjektams nustatytus trūkumus ir atlikti jų pašalinimo stebėseną).

Informacinės visuomenės plėtros komitetas 2021 m. atliko portalo "Mano vyriausybė" atitikimo prieinamumo reikalavimams vertinimą ir testavimą, kurio metu dalyvavo asmenų su negalia tikslinę grupę atstovaujantys asmenys. 2022 m. III ketv. parengta internetinių svetainių ir mobiliųjų programų prieinamumo užtikrinimo nuotolinio mokymo medžiaga, kuri viešai prieinama Informacinės visuomenės plėtros komiteto interneto svetainėje. Informacija apie parengtą mokymų medžiagą išplatinta valstybės ir savivaldybių institucijoms. Sudarytas ir nuolat prižiūrimas automatinių vertinimo įrankių, kuriais tikrinamos interneto svetainių turinio pritaikymas asmenims su negalia, sąrašas.


Atlikti visų turimų juridinių asmenų dalyvio teisių vertinimą, atsižvelgiant į kuriamą universitetui pridėtinę vertę, ir dalies jų atsisakyti teisės aktų nustatyta tvarka.

Vilniaus universitetui atlikus turimų juridinių asmenų teisinį vertinimą, priimti šie sprendimai dėl jų veiklos: 1. Viešoji įstaiga „Akademinė leidyba“ likviduota ir 2019-06-27 išregistruota iš Juridinių asmenų registro. 2. Ne pelno įmonė „Vilniaus mokslinis parkas“ Juridinių asmenų registro tvarkytojo iniciatyva likviduota ir išregistruota iš Juridinių asmenų registro.  3. 2019 m. pasikeitė viešosios įstaigos „Studijų užsienyje informacijos centras“ dalininkai (fizinis asmuo Ž.S. jam priklausančias centro dalininko teises perleido asociacijai „Vilniaus universiteto Teisės fakulteto Alumni draugija“). Kuriama nauja įstaigos veiklos strategija, kaip jos pagalba būtų galima padėti įgyvendinti vieną iš Vilniaus universiteto siekių – inovacijų, inovatyvių mokymų būtų plėtrą. Planuojama pakeisti įstaigos pavadinimą į "Akademinė inovacija".


Atlikti ministerijos IS saugos atitikties vertinimą.

Pasitelkti UAB NRD CS ekspertai, su kuriais 2017 m. lapkričio 7 d. buvo sudaryta sutartis dėl ministerijos vidaus administravimo informacinių sistemų vertinimo ir 2018 m. kovo 28 d. buvo sudaryta sutartis dėl ministerijos valdomų ir ITC tvarkomų informacinių sistemų ir registrų saugos vertinimo. Minėti ekspertai atliko visų ministerijos valdomų informacinių sistemų ir registrų saugos atitikties vertinimą ir pateikė rekomendacijas bei veiksmų planus, kaip gerinti šių informacinių sistemų saugą.


Išanalizuoti vidaus kontrolės trūkumus, atliekant turto ir įsipareigojimų inventorizaciją ir priimti sprendimus, užtikrinančius vidaus kontrolės sistemos veikimą.

Atliekant 2017 m. inventorizaciją, inventorizuoti įsipareigojimai, gautinos sumos suderintos su pirkėjais.


Išanalizuoti vidaus kontrolės trūkumus registruojant turtą  ir priimti sprendimus, užtikrinančius vidaus kontrolės sistemos veikimą;

Nidos meno kolonijos pastatas, esantis Nidoje užregistruotas apskaitoje ir perskaičiuotas jo nusidėvėjimas.


Periodiškai vertinti MTEP infrastruktūros veikiančios atviros prieigos principu, naudojimosi apimtis (santykį) tarp vidaus ir išorės vartotojų. Taip  būtų padėtas pagrindas atvirai inovacijų sistemai ir skatinamas efektyvesnis viešųjų išteklių naudojimas.

Siekiant tiksliau įvertinti atviros prieigos principu veikiančios MTEP infrastruktūros panaudojimo apimtis, mokslo ir studijų institucijų gaunamą naudą, o kartu ir sumažinti administracinę naštą, ŠMSM parengė LR švietimo ir mokslo ministro 2017 m. lapkričio 23 d. įsakymo Nr. V-929 „Dėl Duomenų apie universitetų ir mokslinių tyrimų institutų mokslinių tyrimų ir eksperimentinės plėtros ir meno veiklą pateikimo formos patvirtinimo“ pakeitimus, kurie buvo patvirtinti 2019 m. balandžio 4 d.. Pakeitimais numatyta, kad vertinamieji vienetai kasmet turi teikti informaciją apie 1) atviros prieigos principu veikiančios MTEP infrastruktūros išorės naudotojų skaičių, 2) išorės naudotojams suteiktų paslaugų skaičių ir 3) už šias paslaugas gautas pajamas (tūkst. Eur). Ministerija vertinamiesiems vienetams taip pat parengė šių duomenų teikimo instrukcijas. Taip pat su mokslo ir studijų institucijų valdomos atviros prieigos infrastruktūros panaudojimu tiesiogiai susiję ir Lietuvos mokslo tarybos „Vieversio“ duomenų bazė, kurioje kaupiama informacija gautas pajamas  už MTEP veiklą (verslo ir viešojo sektoriaus MTEP užsakymai, tarptautinės programos, pajamos už patentus).


Pradėjus vykdyti Kompetencijos centrų bei inovacijų ir technologijų perdavimo centrų veiklos skatinimo priemonę, įvertinti, ar ji veiksminga ir sudaro prielaidas numatytiems rezultatams pasiekti ir tokiu būdu užtikrinti priežiūrą, kad lėšos butų panaudotos rezultatyviai.

Įvertinus pateiktą CPVA ir ŠMSM informaciją nustatėme, kad kvietimo Nr. 1 projektų tarpiniai rezultatai  nebuvo ir nebus vertinami, todėl nuspręsta rekomendacijos stebėsena baigti, nurodant, kad rekomendacija įgyvendinta iš dalies.


Siūlome įvertinti 5 sutartis ir, esant pagrindui, patalpas išnuomoti paskelbus viešąjį konkursą.

Vilniaus dailės akademija įvertino, kad trumpalaikės sutartys nebuvo sudaromos ilgesniam negu 30 dienų terminui.


Įvertinti patalpų, adr. Dominikonų g. 15/1 naudojimo ir perdavimo galimybes vadovaujantis valstybės turto patikėjimo sutartimi (2014-09-29 Nr. S-694, pasirašyta su Švietimo ir mokslo ministerija) ir kitais teisės aktais.

Vilniaus dailės akademija įvertino patalpų, adr. Dominikonų g. 15/1, Vilnius, naudojimo ir perdavimo galimybes. Universiteto VŠĮ kultūros paveldo akademija pagrindinę veiklą vykdo patalpose adr. Antakalnio g. 90, Vilnius, todėl jos buveinė ir bus perkelta šiuo adresu, o veiklos anksčiau minėtu adresu, Dominikonu g. 15/1, Vilnius, daugiau nevykdys.


Patikslinti Statybos ir remonto darbų planavimo, atlikimo ir priėmimo tvarkos aprašą.


Pasibaigus nuomos sutarties su UAB „BV“ nepratęsti ir sudarant naują nuomos sutartį taikyti šiame apraše numatytas pirkimo procedūras.

Pasibaigusi sutartis su UAB 'BV" nepratęsta. Pagal galiojančius teisės aktus rektoriaus įsakymu (2017-06-12 Nr. V-229) sudaryta patalpų nuomos komisija, kuri nuo šiol vykdys ir prižiūrės nuomos procesus.


Pasaugos sutartį pakeisti į turto panaudos sutartį.

Lietuvos muzikos akademija pagal 2017-12-29 turto grąžinimo aktą Nr. SD-18-22 grąžino Lietuvos nacionalinei Martyno Mažvydo bibliotekai pagal pasaugos sutartį turėtą turtą.


Imtis visų reikalingų  veiksmų, siekiant sudaryti žemės (Ž. Višinskio g. 19, Šiauliai) panaudos sutartį ir ją užregistruoti.


Siekiant padėti atskleisti valstybės ir savivaldybių siekiamus tikslus valdomose įmonėse, įgyvendinti metodines pagalbos priemones, kurios valstybei ir savivaldybėms atstovaujančioms institucijoms padėtų užtikrinti rengiamų lūkesčių raštų kokybę.

Siekiant padėti atskleisti valstybės ir savivaldybių siekiamus tikslus valdomose įmonėse 2022-05-18 įsakymu Nr. 4-721 patvirtintas Valstybei atstovaujančios institucijos rašto dėl valstybės siekiamų tikslų valstybės valdomoje įmonėje ir keliamų lūkesčių valstybės valdomai įmonei turinio reikalavimų ir rengimo tvarkos aprašas. Šiuo aprašu rekomenduojama vadovautis ir savivaldybių valdomoms įmonėms (pagal Savivaldybių turtinių ir neturtinių teisių įgyvendinimo savivaldybių valdomose įmonėse ir savivaldybių valdomų įmonių veiklos skaidrumo užtikrinimo tvarkos aprašo 3 p.).Įgyvendinus rekomendaciją, valstybei ir savivaldybėms atstovaujančios institucijos labiau skatina valdomas įmones siekti finansinio racionalumo ir rezultatyvumo. Išaugo įmonių, kurioms iškelti finansiniai lūkesčiai visa rekomenduojama apimtimi, dalis (nuo 32 iki 75 proc. VVĮ, nuo 18  ir 28 proc. SVĮ).


Imtis veiksmų dėl garažų iškeldinimo iš universiteto teritorijos ribų.

Iškeldinti garažai iš Lietuvos Edukologijos universiteto ribų.


Įvertinti šiuo metu vykstantį universitetuose turto optimizavimą ir (ar) jo planus ir priimti sprendimus, susietus su efektyvesniu turto valdymu ir naudojimu bei universitetų tinklo optimizavimu.

Seimo 2017-06-29 nutarimu Nr. XIII-533 patvirtintas Valstybinių universitetų tinklo optimizavimo planas ir Vyriausybės 2017-11-22 nutarimu Nr. 947 patvirtintos šio plano įgyvendinimo priemonės. Priimti dalies universitetų tinklo optimizavimo sprendimai: Lietuvos edukologijos ir Aleksandro Stulginskio universitetai prijungti prie Vytauto Didžiojo universiteto; Šiaulių universitetas nuo 2021-01-01 bus galutinai prijungtas prie Vilniaus universiteto. Planuotų Mykolo Romerio universiteto prijungimo prie Vilniaus Gedimino technikos universiteto ir Lietuvos sporto universiteto prijungimo prie Lietuvos sveikatos mokslų universiteto atvejų buvo atsisakyta nepritarus jų valdymo organams. Vykstant universitetų tinklo pertvarkai priimti sprendimai ir dėl jų turto optimizavimo. Ministerijai su universitetais aptarus ir universitetams įsivertinus nereikalingo turto atsisakymo galimybes, 2017–2018 m. universitetai pripažino nereikalingais savo funkcijoms vykdyti ir pasiūlė Turto bankui perimti 31 nekilnojamojo turto objektą (bendra likutinė vertė – 527 tūkst. Eur). 2017-2020 m. priimti Lietuvos Respublikos Vyriausybės nutarimai dėl nekilnojamojo turto investavimo (bendra turto rinkos vertė – 61,4 mln. Eur), siekiant jį parduoti ar didinant universitetų savininko kapitalą. 2021 m. I pusm. sprendimai dėl turto investavimo nebuvo priimti. Patvirtintos Valstybinių universitetų tinklo optimizavimo plano įgyvendinimo priemonės (Vyriausybės 2017-11-22 nutarimu Nr. 947) ne kartą buvo pakeistos ir skiriasi nuo pradinių. Plano įgyvendinimą numatyta vykdyti iki 2022 m., tačiau tolimesni tinklo optimizavimo veiksmai nuo 2020 m. nenumatyti ir nevyksta, o turto investavimas į universitetus yra tęstinis procesas ir gali vykti neapibrėžtą laikotarpį, nesiejant jo išskirtinai su optimizavimo plano įgyvendinimu, todėl rekomendacijos stebėsena baigiama.


Nustatyti kriterijus, susijusius su valstybinio universiteto ilgalaikio turto valdymu ir naudojimu: Nekilnojamajam turtui dėl atitikties mokslinei veiklai ir studijoms.

Švietimo ir mokslo ministras 2018 m. lapkričio 16 d. įsakymu Nr.V-912 patvirtino Valstybinių aukštųjų mokyklų pagal patikėjimo sutartį valdomo ilgalaikio turto panaudojimo vertinimo kriterijus ir rodiklius, kuriais būtų vertinama atitiktis mokslinei veiklai ir studijoms, ir numatė kasmetinį jų vertinimą. Rodiklius pasiūlė iš Švietimo ir mokslo, Finansų ministerijų, Turto banko, Lietuvos mokslo tarybos, Mokslo ir studijų stebėsenos ir analizės centro, Studijų kokybės vertinimo centro atstovų sudaryta vertinimo komisija, aptarusi juos su universitetų atstovais. Minėtu įsakymu numatyta, kad tais atvejais, kai valstybinių universitetų valdomas turtas neatitiks šių kriterijų ir rodiklių, universitetai privalės pateikti ministerijai pagrįstus paaiškinimus dėl nustatytų neatitikimų, tačiau nenumatyta, kokių veiksmų gali būti imamasi, jeigu turtas neatitiks kriterijų. Ministerijos teigimu, būtų nagrinėjama ir imamasi veiksmų pagal konkrečią situaciją, o atitinkamų lydinčių veiksmų prognozuoti netikslinga. Manome, kad siekiant skaidrių ir objektyvių sprendimų dėl universitetų turto, įsakymu turi būti numatytos galimos šių sprendimų alternatyvos universitetų turtui neatitinkant nustatytų kriterijų, tačiau tokių veiksmų reglamentuoti neketinama.


Bendradarbiaujant su kitomis institucijomis, parengti pagalbos su savižudybės rizika susijusiems asmenims schemą, kurioje būtų išdėstyta ir detaliai aprašyta pagalbos organizavimo ir informacijos perdavimo tarp pagalbą teikiančių institucijų tvarka.

Lietuvos Respublikos sveikatos apsaugos ministerija

Patvirtintas (sveikatos apsaugos ministro 2018-07-26 įsakymu Nr. V-859) Pagalbos savižudybės grėsmę patiriantiems, savižudybės krizę išgyvenantiems ir savižudybės krizę išgyvenusiems asmenims teikimo tvarkos aprašas, kuriame nustatytos asmens savižudybės grėsmės nustatymo ir pagalbos šią grėsmę patiriantiems asmenims organizavimo ir teikimo, skubios pagalbos teikimo asmens sveikatos priežiūros įstaigoje, tęstinės pagalbos asmeniui, kuriam buvo teikiama skubi pagalba, teikimo tvarkos. Į apraše nustatytą pagalbos teikėjų apibrėžimą neįtraukti statutiniai pareigūnai dėl jiems nepriskirtinų kompetencijų. Aprašas netaikomas, kai savižudybės grėsmę patiriantis asmuo pats telefonu ar kitomis ryšio priemonėmis kreipiasi emocinės pagalbos į emocinės paramos tarnybą, Bendrąjį pagalbos centrą, greitosios medicinos pagalbos tarnybą, sveikatos priežiūros, švietimo bei socialinių paslaugų įstaigas. Aprašas nereglamentuoja, kam ir kaip nukreipti asmenį įvykus artimojo giminaičio ar kito artimo asmens savižudybei, nes jo objektas yra tik savižudybės grėsmę patiriantys asmenys, t. y., asmenys, kurie ketina žudytis ir (ar) tyčia žalojasi. Kriziniams įvykiams valdyti patvirtintos (švietimo ir mokslo ministro 2018-03-08 įsakymu Nr. V-229)Krizių valdymo mokyklose rekomendacijos. Po krizinio įvykio skubi psichologinė pagalba atitinkamos sistemos ribose taip pat teikiama kariams, policijos bei priešgaisrinės apsaugos ir gelbėjimo tarnybos pareigūnams bei jų artimiesiems. 2020-09-09 patvirtintas (sveikatos apsaugos ministro įsakymu Nr. V-2008) Nacionalinis savižudybių prevencijos veiksmų planas 2020–2024 m., kurio pagrindiniai uždaviniai apima psichikos sveikatos stiprinimo ir prevencines veiklas labiausiai pažeidžiamoms grupėms, psichologinės pagalbos prieinamumą, kokybę ir nuoseklumą bei stebėsenos sistemos sukūrimą ir tobulinimą. Didinant pagalbos prieinamumą bandžiusių nusižudyti ir nusižudžiusių asmenų artimiesiems, suplanuota plėtoti savitarpio pagalbos grupių veiklą ir tęstinę pagalbą. Taip pat numatyta visose emocinės paramos linijose parengti ir patvirtinti pagalbos teikimo algoritmus savižudybės grėsmę išgyvenantiems asmenims; sistemingai vertinti pagalbos savižudybės grėsmę patiriantiems asmenims sistemos veikimą bei teikti rekomendacijas dėl jos tobulinimo. Kad pagalbą su savižudybės rizika susijusiems asmenims teikiančios institucijos galėtų kompleksiškai reaguoti, nukreipti ir laiku suteikti pagalbą, reikalinga pagalbos organizavimo ir informacijos perdavimo sistema. Tačiau kuriant pagalbos su savižudybės rizika susijusiems asmenims teikimo sistemą, trūksta didelės dalies asmenų, institucijų, kurie gali susidurti su ketinančiais ar bandančiais žudytis, veiksmų, nenumatyta, kam ir kaip perduoti informaciją, kai asmuo susiduria su artimojo giminaičio ar kito asmens savižudybe, todėl rekomendaciją laikome įgyvendinta iš dalies. Kadangi patvirtinto plano priemonėmis numatyta tobulinti dalį aprašu nereglamentuotų sričių, be to, numatytas ir nuolat vyksta pagalbos savižudybės grėsmę patiriantiems asmenims sistemos tobulinimas, rekomendacijos stebėseną baigiame.


Numatyti priemones dėl universitetų bendradarbiavimo su mokslo ir studijų bei kitomis švietimo įstaigomis naudojantis turima infrastruktūra.

Dėl universitetų bendradarbiavimo su mokslo ir studijų bei kitomis švietimo įstaigomis naudojantis turima infrastruktūra Švietimo, mokslo ir sporto ministerija numatė šias priemones: 1. Sukurta atvira prieiga, sudaranti galimybę universitetų turima infrastruktūra pasinaudoti kitoms studijų, mokslo ir švietimo įstaigoms. Universitetai yra parengę atviros prieigos veiklos bendrąsias taisykles. Dėl naudojimosi atviros prieigos principu veikiančia infrastruktūra aktyvumo rekomendacijos ministerijai teiktos 2017-04-10 valstybinio audito ataskaitoje „Valstybės investicijos į mokslinius tyrimus ir eksperimentinę plėtrą siekiant inovacijų augimo“. 2. Nuo 2019-01-01 įsigaliojo Profesinio mokymo įstatymo pakeitimai, leidžiantys nuomoti ar panaudos pagrindais perduoti profesinių mokyklų naudojamą valstybės turtą, valdomą patikėjimo teise pagal turto patikėjimo sutartis. Parengtos Sektorinio praktinio mokymo centro veiklos gairės, kurios numato galimybę profesinio mokymo įstaigų infrastruktūra pasinaudoti ir kitoms institucijoms, asmenims, susijusiems su Sektorinio praktinio mokymo centro veikla. 3. Siekiant paskatinti mokyklų bendradarbiavimą ir optimizuoti valstybinių aukštųjų mokyklų ir profesinių mokyklų bendrabučių valdymą ministerijoje 2019-01-14 sudaryta komisija, kuriai pavesta išnagrinėti ir pateikti siūlymus dėl minėtų įstaigų bendrabučių valdymo optimizavimo ir bendros informacinės sistemos kūrimo poreikio ir galimybių. Komisijos iniciatyva surinkta informacija dėl aukštųjų mokyklų objektų atnaujinimo darbų poreikio. Vyriausybės pavedimu sukurta  bandomoji aukštųjų mokyklų bendrabučių skatinamojo finansavimo priemonė, pagal kurią planuojama renovuoti 8 bendrabučius ir 7 kitus objektus. Įgyvendinant rekomendaciją numatyta priemonė dėl bendrabučių atnaujinimo finansavimo, tačiau priemonės dėl aukštųjų mokyklų ir profesinių mokyklų bendradarbiavimo dalijantis infrastruktūra (bendrabučiais) nenumatytos.


Papildyti reikalavimus dėl universitetų viešai pateikiamos informacijos apie turto valdymą, naudojimą ir su tuo susijusias rizikas.

Vyriausybės 2019-02-13 nutarimu Nr.135 patvirtintas Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašas, kuriame numatyta nuostata dėl reikšmingų veiklos rizikų atskleidimo metinės veiklos ataskaitoje. Finansų ministerijos nuomone, pagal šią nuostatą informacija apie veiklos ir turto valdymo rizikas turės būti nurodyta visų viešojo sektoriaus subjektų metinėse veiklos ataskaitose kaip kita reikšminga informacija. Todėl Mokslo ir studijų įstatymo pakeitimai dėl šios informacijos pateikimo netikslingi.


Spręsti klausimą dėl VšĮ „KD“ veiklos tęstinumo arba likvidavimo.

VšĮ "KD" 2018-03-01 buvo išregistruota iš juridinių asmenų registro atlikus likvidavimo procedūras.


Parengti ir patvirtinti (suderinus su VRM ir, prireikus, ir su Valstybine duomenų apsaugos inspekcija): 1) IS saugos nuostatus, 2) Saugos elektroninės informacijos tvarkymo taisykles,3) IS naudotojų administravimo taisykles; 4) IS veiklos tęstinumo planą.

Vyksta  integracijos procesas į Vilniaus universitetą, prasidėjęs naudojamų IS integravimo į VU sistemas techninis darbas. ŠU, kaip būsima Vilniaus universiteto Šiaulių akademija, jau naudojasi beveik visomis VU patvirtintomis taisyklėmis, nuostatais (arba, atskirais atvejais, yra integracijos stadijoje).


Saugos įgaliotinis paskirtas (Deividas Katlauskas).


Siekiant užtikrinti teismui ir kreditoriams teikiamų duomenų patikimumą, įtvirtinti reikalavimą įmonei kartu su pareiškimu teismui dėl restruktūrizavimo bylos iškėlimo pateikti ir įmonės turto (verslo) vertinimo ataskaitą (1.4 išvada).

Planuotų pokyčių neįvyko. Pažymėtina, kad rengiamame Juridinių asmenų nemokumo įstatymo projekte Nr. 18-2391, 17 str. 3 d. 3 p. buvo siūlymas nustatyti reikalavimą prie pareiškimo teismui dėl nemokumo bylos iškėlimo pateikti ir juridinio asmens turto vertinimo ataskaitą, tačiau tokiam reikalavimui projekto derinimo metu su suinteresuotomis institucijomis nebuvo pritarta. 2019-06-13 priimto Juridinių asmenų nemokumo įstatymo 17 str. nustatyti reikalavimai pareiškimui teismui dėl nemokumo (restruktūrizavimo) bylos iškėlimo, tačiau nėra įtvirtinto reikalavimo juridinio asmens vadovui kartu su pareiškimu teismui pateikti ir įmonės turto (verslo) vertinimo ataskaitą.


Atlikti IS rizikos vertinimą ir patvirtinti, jei reikia, IS rizikų valdymo priemonių planą.

Kadangi vyksta Šiaulių universiteto  integracijos į Vilniaus universitetą  procesas, Is rizikos vertinimas ir plano rengimas netikslingi. Pradėti universiteto naudotų informacinių sistemų integravimo į VU informacines sistemas techninis darbas. ŠU, kaip būsima Vilniaus universiteto Šiaulių akademija, jau naudojasi beveik visomis VU patvirtintomis taisyklėmis ir nuostatais.


VDA atlikti IS rizikos vertinimą ir, jei reikia, patvirtinti IS rizikų valdymo priemonių planą.

Patvirtintas IS rizikų valdymo priemonių planas.


Atlikti IS rizikos vertinimą ir, jei reikia, patvirtinti IS rizikų valdymo priemonių planą.

Atlikus EDINA informacinės sistemos rizikos vertinimą, rizikos veiksnių nenustatyta. Pateiktoje EDINA informacinės sistemos rizikos ataskaitoje numatytos prevencinės priemonės rizikos veiksmams išvengti.


Parengti ir patvirtinti IS aprašus, techninius aprašymus, IS įteisinti priėmimo ir tinkamumo naudoti aktais.

Lietuvos edukologijos universiteto rektoriaus 2017-12-28 įsakymu Nr. 1-632 patvirtinti Lietuvos edukologijos universiteto dokumentų valdymo informacinės sistemos aprašas, techninis aprašymas bei pateiktas informacinės sistemos priėmimo ir tinkamumo naudoti aktas (2013-03-07 perdavimo - priėmimo aktas).


Parengti ir patvirtinti (suderinus su Vidaus reikalų ministerija ir, prireikus, su Valstybės duomenų apsaugos inspekcija): valdomų registrų ir informacinių sistemų duomenų saugos nuostatus; Saugaus elektroninės informacijos tvarkymo taisykles; IS naudotojų administravimo taisykles; IS veiklos tęstinumo valdymo planą.

Lietuvos edukologijos universiteto rektoriaus 2017-10-11 įsakymu Nr. 1-473 patvirtinti LEU informacinės sistemos duomenų saugos nuostatai, LEU informacinės sistemos saugaus elektroninės informacijos tvarkymo taisyklės, LEU informacinės sistemos naudotojų administravimo taisyklės ir LEU informacinės sistemos veiklos tęstinumo valdymo planas.


Atliktas Lietuvos edukologijos universiteto informacinės sistemos saugos atitikties vertinimas.


Išanalizuoti vidaus kontrolės trūkumus registruojant pajamas ir priimti sprendimus, užtikrinančius vidaus kontrolės sistemos veikimą.

Turto nuomos pajamos perkeltos į sąsk.77312001 Kitos veiklos kitos pajamos.


Užregistruoti apskaitoje Garantinio fondo sukauptas gautinas ir sukauptas mokėtinas sumas.

2017 m. liepos mėn. užregistruotos atostogų rezervo garantinio fondo įmokos (7,9 tūkst. eur)


Patikslinti Buhalterinės apskaitos vadovą dėl įsipareigojimų registravimo apskaitoje.


Išanalizuoti vidaus kontrolės trūkumus, nustatant pajamų apskaitos teisingumą, ir priimti sprendimus, užtikrinančius vidaus kontrolės sistemos veikimą.

LSU pajamos už ilgalaikę patalpų nuomą pergrupuotos į kitos veiklos pajamas ir nurodytos 2017 m. I-mo pusmečio FAR.


Paskirstyti likutinę pastatų vertę per perskaičiuotą likusį pastatų naudingo tarnavimo laiką.

Nuo 2017.04.01  kolegijos pastatų nusidėvėjimas skaičiuojamas pagal normas, paskaičiuotas atsižvelgiant į  likusį naudingo tarnavimo laiką.


Siekiant, kad būtų galima objektyviai įvertinti ir parodyti strateginio tikslo, susijusio su valstybinės reikšmės kelių atkūrimu, priežiūra ir plėtra pasiekimą, atsižvelgiant į rodiklių reikšmes praeityje, atlikti vidinių ir išorinių veiksnių analizę bei numatyti tinkamas tikslo įgyvendinimo rodiklių reikšmes.


Siekiant apsaugoti visų kreditorių interesus ir užtikrinti skirtingų interesų pusiausvyrą priimant svarbiausius sprendimus restruktūrizavimo procese, numatyti kreditorių balsavimą grupėse (1.6 išvada).

2019-06-13 teisės aktų pakeitimais įtvirtintas kreditorių balsavimo grupėse institutas: 1). kreditoriai, kurių reikalavimai užtikrinti įkeitimu ir (ar) hipoteka ir 2). kiti kreditoriai (Juridinių asmenų nemokumo įstatymas,108 str.), tačiau valstybės institucijos, atstovaujančios valstybei kaip kreditoriui, nėra išskirtos į atskirą kreditorių grupę. Valstybės institucijų atstovaujamų interesų pobūdis išskirtinis tuo, kad jos atstovauja viešą interesą ir, dažniausiai, neturi pasirinkimo teisės tapti kreditoriumi ar ne. Neišskyrus valstybės institucijų į atskirą kreditorių grupę, galimos situacijos, kai kiti kreditoriai nuspręs, kad valstybė turi atsisakyti savo reikalavimo ar reikalavimo mokėjimo terminą atidėti neprotingam laiko tarpui ar kita, o pagal ES teisės aktus tai gali būti laikoma valstybės pagalbos teikimu.


Siekiant didinti sėkmingai baigtų restruktūrizavimo procesų skaičių, numatyti priemones, kurios užtikrintų kokybišką restruktūrizavimo plano parengimą (1.7 išvada).

Audito, apskaitos, turto vertinimo ir nemokumo valdymo tarnybos prie Finansų ministerijos direktorius 2020-01-10 įsakymu Nr. V4-6 patvirtintos Juridinio asmens restruktūrizavimo plano rengimo metodines rekomendacijos sudarys sąlygas užtikrinti kokybišką restruktūrizavimo plano parengimą.


Siekiant užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos, nustatyti : pareigą restruktūrizavimo administratoriui ir įmonės valdymo organui įmonės restruktūrizavimo metu nuolat sekti įmonės finansinę būklę ir, jai tapus nemokia, kreiptis dėl restruktūrizavimo bylos nutraukimo ir bankroto bylos iškėlimo (1.8 išvada).

2019-06-13 teisės aktų pakeitimais įtvirtinta pareiga restruktūrizavimo administratoriui restruktūrizavimo metu sekti įmonės finansinę būklę, informuoti juridinio asmens valdymo organus, kreditorių susirinkimą apie restruktūrizavimo plano nevykdymą arba netinkamą vykdymą ir įmonei tapus nemokia, kreiptis dėl restruktūrizavimo bylos nutraukimo ir bankroto bylos iškėlimo (Juridinių asmenų nemokumo įstatymas, 103 str. 1 d. 5 p., 114 str. 1 d. 3 p. ir 114 st. 3 d.), taip sudarytos sąlygos užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos.


Siekiant užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos, nustatyti: kad teismas, priėmęs nutartį nutraukti restruktūrizavimo bylą, iš karto nagrinėtų bankroto bylos iškėlimo klausimą (2.3 išvada).

2019-06-13 teisės aktų pakeitimais nustatyta, kad teismas, priėmęs nutartį nutraukti restruktūrizavimo bylą, turi iš karto nagrinėti bankroto bylos iškėlimo klausimą (Juridinių asmenų nemokumo įstatymas, 114 str. 3 d.), taip sudarytos sąlygos užtikrinti, kad blogėjant įmonės finansinei būklei ir jai tapus nemokia, nebūtų pažeidžiami kreditorių interesai, taupomos laiko sąnaudos.


2017 m. birželio mėn. ir liepos mėn. apskaitoje už-registruotos investicijos į asocijuotą subjektą VšĮ Vilniaus universiteto Verslo informacijos ir konsultacijų centrą ir į UAB Baltijos tyrimai.


Užtikrinti, kad 2018 m. Žiežmarių gimnazijos darbuotojų materialinėms pašalpoms nepagrįstai panaudotos dotacijos lėšos būtų grąžintos Švietimo, mokslo ir sporto ministerijai (iš viso 1 565,76 Eur)

Kaišiadorių rajono savivaldybės administracija

Ne pagal tikslinę paskirtį 2018 m. panaudotos lėšos (1565,76 eur) grąžintos Švietimo, mokslo ir sporto ministerijai.


Inventorizuoti nematerialiojo turto sąskaitose užregistruoto turto atitiktį šio turto įsigijimo dokumentams ir sutartims pagal Inventorizacijos taisyklių reikalavimus.

Lietuvos Respublikos švietimo, mokslo ir sporto ministerija

Ministerija 2019 m. pabaigoje inventorizavo nematerialiojo turto sąskaitose užregistruoto turto atitiktį šio turto įsigijimo dokumentams ir sutartims ir, nustačiusi, kad dalis licencijų, programinės įrangos ir kito nematerialiojo turto galiojimas pasibaigė, jos netinkamos naudoti, nurašė jas iš buhalterinės apskaitos.


Išanalizuoti vidaus kontrolės trūkumus inventorizuojant turtą, įtraukiant į apskaitą materialinių pašalpų darbuotojams sąnaudas, taip pat, pajamas, uždirbtas vykdant kitą veiklą, ir priimti sprendimus, užtikrinančius vidaus kontrolės sistemos veikimą.

2017 m. metinė turto ir įsipareigojimų  inventorizacija atlikta terminais, nurodytais Inventorizacijos taisyklėse.


Išanalizuoti vidaus kontrolės trūkumus, įvertinant turto nuvertėjimo požymius ir priimti sprendimus, užtikrinančius vidaus kontrolės sistemos veikimą.

Paskaičiuotas gautinų sumų nuvertėjimas (1905,61 €)  įtrauktas į apskaitą.


Tam, kad valstybinės reikšmės kelių valdytojas užtikrintų valstybinės reikšmės kelių kokybę, saugų ir patogų susisiekimą jais ir taip pasiektų jam iškeltus strateginius tikslus dėl jų efektyvios priežiūros ir plėtojimo, inicijuoti sprendimus dėl finansavimo modelio, kuris padėtų užtikrinti tvarų kelių atkūrimo, priežiūros ir plėtros finansavimą

Lietuvos Respublikos susisiekimo ministerija


Savivaldybių mokyklų tinklo pertvarka / optimizavimas turi užtikrinti gerėjančius mokinių pasiekimus ir ugdymo(-si) rezultatus, ekonomišką ir efektyvų infrastruktūros išlaikymą, todėl reikia pakeisti teisės aktus, kad juose būtų nustatyta:mokyklų tinklo pertvarkos priemonės, kurių turi imtis ministerija, savivaldybėms neužtikrinant gerėjančių mokinių pasiekimų ir nesilaikant teisės aktų dėl tinklo pertvarkymo ir mokyklų finansavimo.

Siekiant įgyvendinti rekomendaciją, ministerijos užsakymu parengtos rekomendacijos dėl mokyklų tinklo pertvarkos, Švietimo būklės apžvalgose pateikiami rodikliai, susiję su mokyklų tinklo savivaldybėse pokyčiais. Patvirtintas Švietimo įstaigos veiklos kokybės gerinimo priežiūros tvarkos aprašas, reglamentuojantis mokyklų veiklos kokybės gerinimo priežiūrą tik toms įstaigoms, kurių vadovų metinė veiklos ataskaita įvertinama nepatenkinamai. Tačiau į mokinių pasiekimų gerinimą orientuotos užduotys vadovams nenustatomos (nustatyta mažiau nei 4 proc.), dėl to nuo aprašo įsigaliojimo (per 2,5 metų) neatsirado mokyklų, kurioms būtų reikėję rengti kokybės gerinimo planus, nors tarptautiniai tyrimai rodo, kad šalies mokinių pasiekimai prasti ir negerėja.Įgyvendinus ministerijos numatytas priemones, reikiami pokyčiai neįvyko – mokyklų tinklo pertvarkos priemonės, kurių turėtų imtis ministerija, teisės aktuose nenumatytos, dėl to rekomendaciją laikome neįgyvendinta ir jos stebėseną baigiame. Rekomendacijos dėl jungtinių klasių atsisakymo (ir su tuo susijusios tinklo pertvarkos) stebėseną tęsime audite „Ar pokyčiai švietime lemia geresnius mokinių pasiekimus“ (2020-09-14 Nr. VAE-11), pateikus rekomendaciją: siekiant užtikrinti tolygiai kokybišką ugdymą ir efektyvesnį išteklių naudojimą numatyti priemones įpareigojančias ugdymo procesą organizuoti taip, kad nebūtų jungtinių bent 5-8 klasių ir jungtinių privalomų dalykų pamokų, jeigu neužtikrinama mokinių pažanga.


EBPO Lietuvai rekomendavo susilaikyti nuo visuotinio universalaus klasės krepšelio įvedimo, todėl reikia įvertinti planuojamos švietimo finansavimo reformos naudą, kad ji skatintų ne mažų mokyklų išgyvenimą, o sukurtų prielaidas bendrojo ugdymo rezultatų gerėjimui.

Atlikta analizė, pateiktos išvados ir siūlymai dėl klasės krepšelio metodikos.


Siekiant, kad grupėje nors dalį laiko su vaikas dirbtų bent du pedagogai, keisti normatyvus nustatant vaikų ir pedagogų santykį, o ne vaikų skaičių grupėje.

Ministerijos užsakymu ES lėšomis buvo parengtas siūlymų paketas dėl ikimokyklinio ir priešmokyklinio ugdymo finansavimo modelio. Šių alternatyvų ministerija neapsvarstė. Dėl pandeminės ekstremalios situacijos (COVID-19), ribotų valstybės finansinių išteklių ir įgyvendinamų kitų pokyčių ikimokyklinio ugdymo srityje (pvz., privalomo ikimokyklinio ugdymo užtikrinimas vaikams, gyvenantiems socialinę riziką patiriančiose šeimose), artimiausiu metu pereiti prie kitokio ikimokyklinio ugdymo finansavimo modelio neplanuojama. Ministerija taip pat neplanuoja ikimokyklinio ugdymo įstaigose pereiti nuo maksimalaus vaikų skaičiaus prie vaiko- pedagogo santykio reglamentavimo ir sudaryti galimybes dalį laiko vienu metu dirbti dviem ikimokyklinio ugdymo auklėtojams.


Siekiant subalansuoti jaunų ir vyresnio amžiaus pedagogų skaičiaus pusiausvyrą ir užtikrinti ugdymo tęstinumą, numatyti ir įgyvendinti priemones, skirtas pritraukti į mokyklas dirbti jaunų ir gabių mokytojų.

2024 -04-25 priimtas Mokslo ir studijų įstatymo 53 straipsnio 9 dalies pakeitimas (dėl pedagogikos profesinių studijų apimties padidinimo nuo 60 iki 120 studijų kreditų), ir taip sudarytos teisinės ir finansinės prielaidos į mokytojo profesiją pritraukti asmenis, jau turinčius aukštojo mokslo kvalifikaciją, t. y. jie pedagoginių studijų metu galės įgyti pedagogo kvalifikaciją bei dalyko, kurio mokytoju siekia tapti, kompetencijas. Taip pat asmenys, turintys aukštąjį išsilavinimą ir pedagogo kvalifikaciją, gali dalyvauti Europos Sąjungos lėšomis finansuojamame projekte „Tęsk: ateik, tobulėk, prisidėk!“ ir įgyti kito dalyko ar kitos pedagoginės specializacijos kompetencijų. 2018–2023 mokslo metais projekto lėšomis papildomų dalykinių kompetencijų įgijo 1127 dalyviai. Per 2023–2029 m. planuojama finansuoti 4 370 asmenų, kurie įgis kitą dalyko (specializacijos) kvalifikaciją (2023-2024 m. m. priimta studijuoti 470 asmenų).


Užtikrinti ugdymą pagal kiekvieno mokinio ugdymo(-si) poreikius: remiantis turimais gerosios praktikos pavyzdžiais nustatyti mokinių individualios pažangos stebėjimo rodiklius, kuriuos turėtų stebėti visos mokyklos, ir įpareigoti jas įtraukti į pažangos stebėseną ir tėvus.

Parengtas, mokykloms pristatytas ir ministerijos interneto svetainėje paskelbtas metodinis leidinys „Formuojamasis vertinimas - mokinio individualiai pažangai skatinti“, kuriame yra pateiktos mokinių individualios pažangos  stebėjimo strategijos ir rekomendacijos, kita metodinė medžiaga, analizuojama, kaip susitarimai mokykloje gali padėti siekti individualios pažangos, aptartas tėvų vaidmuo mokinio pažangai. Sukurtas įrankis bendrųjų gebėjimų vertinimui ir  individualiai pažangai įsivertinti (Erasmus projektas). Ministerijos 2020 m. pradžioje įvykdytos mokyklų apklausos duomenimis, visos apklausoje dalyvavusios mokyklos patvirtino, kad turi tvarkas dėl mokymosi pasiekimų ir pažangos stebėsenos ir vertinimo. Tačiau ministerijos užsakymu atliktas Vaiko individualios pažangos stebėjimo ir vertinimo bendrojo ugdymo mokyklose tyrimas rodo, kad dar reikia gilinti išmanymą apie individualios pažangos vertinimą mokyklose. Mokinių individualios pažangos stebėjimo rodikliai nenustatyti. Mūsų nuomone, nenustačius šių rodiklių šalies mastu, gali būti neužtikrinama, kad visose mokyklose individuali mokinio pažanga būtų vertinama ir stebima tolygiai ir mokiniai būtų ugdomi pagal jų individualius poreikius.


Valstybės piniginių išteklių valdymą reglamentuojančiuose teisės aktuose nustatyti laikinai laisvų Ilgalaikio darbo išmokų fondo lėšų valdymą.

Nuo 2023-01-01 įsigaliojo nauja Valstybės iždo įstatymo redakcija, kurios nuostatos taikomos ir Ilgalaikio darbo išmokų fondo lėšoms, laikomoms valstybės ižde atidarytose įstaigų tvarkomose sąskaitose ir (ar) finansų įstaigose. Įstatyme nustatyta, kad laikinai nenaudojamus fondo veiklai valstybės iždo pagrindinėje sąskaitoje esančius piniginius išteklius Finansų ministerija turi teisę investuoti ir laikinai (grąžintinai) naudoti finansų ministro nustatyta tvarka. Ši tvarka (Laikinai laisvų lėšų investavimo tvarkos aprašas) buvo patvirtinta finansų ministro 2024-09-17 įsakymu Nr. 1K-305 ir įsigaliojo nuo 2024-09-25.


Užtikrinti ugdymą pagal kiekvieno mokinio ugdymo(-si) poreikius: teikti pagalbą mokykloms, kad būtų lengviau atpažįstami mokiniai, turintys specialiųjų ugdymo(-si) poreikių, taip pat ir dėl nepalankių aplinkos veiksnių, ir užtikrinti jiems reikalingą pagalbą.

Siekiant teikti pagalbą mokykloms dėl mokinių, turinčių specialiųjų ugdymosi poreikių, taip pat ir dėl nepalankios aplinkos veiksnių, atpažinimo, 58-iose savivaldybėse įsteigtos tarpinstitucinio bendradarbiavimo koordinatorių pareigybės, jiems organizuoti įvadiniai mokymai. Organizuojami mokymai ir konsultacijos dėl smurto artimoje aplinkoje bei jo prevencijos savivaldybių bei mokyklų darbuotojams. Paankstinta priešmokyklinio ir pradinio ugdymo pradžia. Parengta metodinė priemonė pedagogams dėl ugdymosi poreikių, kylančių dėl nepalankių aplinkos veiksnių, atpažinimo ir individualios pagalbos tokiems mokiniams teikimo. Patvirtintos rekomendacijos dėl visos dienos mokyklos kūrimo ir veiklos organizavimo, tačiau nėra aiškaus finansavimo modelio, numatant tikslinės paskirties lėšas. Tai neskatina kurti visos dienos mokyklų: 2019-2020 m. m. visos dienos mokyklos veiklą vykdė 8,2 proc. visų šalies bendrojo ugdymo mokyklų. Detalesnių priemonių dėl mokinių, turinčių specialiųjų ugdymosi poreikių atpažinimo, nebuvo numatyta. Rekomendacijos stebėseną baigiame, nes ministerija daugiau veiksmų neplanuoja.


Periodiškai vertinti pedagogų poreikį pagal patikimus duomenis, siekiant užtikrinti reikalingų specialistų rengimą ir pritraukimą.

Pedagogų poreikio vertinimui parengtas Pedagogų poreikio prognozavimo modelis. Pedagogų rengimo reglamente numatyta, kad pedagoginių studijų programų užsakymas formuojamas remiantis pedagogų perspektyvine / prognostine poreikio analize. 2019 m. valstybės finansuojamos vietos į pedagogines studijas planuotos atsižvelgiant į parengtas prognozes (7 proc. daugiau nei prognozės), tačiau faktinis priėmimo į šias vietas skaičius buvo 24 proc. mažesnis nei prognozės ir 29 proc. mažesnis nei suplanuotas vietų skaičius. Siekiant pritraukti daugiau stojančiųjų, ministerija planuoja visiems studentams, 2020 m. priimtiems į pedagogų rengimo studijų programas, skirti skatinamąsias stipendijas. Pedagogų poreikio prognozė 2020 metams nebuvo atnaujinta ir nenumatyta, kad Vyriausybės strateginės analizės centras periodiškai vykdytų tokią prognozę. Periodiškai nevertinant pedagogų poreikio, gali būti neužtikrintas reikalingų specialistų rengimas ir pritraukimas ateityje. Dėl to rekomendaciją laikome iš dalies įgyvendinta.


Siekiant užtikrinti, kad, blogėjant įmonės finansinei būklei, ir jai tapus nemokia, nebūtų pažeidžiami kreditorių interesai, taupomos laiko sąnaudos, nustatyti: Įmonių restruktūrizavimo įstatyme, kad nemokumas restruktūrizavimo bylose būtų suprantamas ir vertinamas vienodai kaip ir bankroto bylose (2.1 išvada).

2019-06-13 teisės aktų pakeitimais įmonių nemokumas restruktūrizavimo bylose bus suprantamas ir vertinamas vienodai kaip ir bankroto bylose (Juridinių asmenų nemokumo įstatymas, 2 str. 7 d.), taip bus sudarytos sąlygos nepagrįstai atitolinti bankroto bylos iškėlimą ir apsaugoti kreditorių interesus.


(V) EX.17 VšP atliktas parinkus netinkamą VšP būdą. Rekomenduojame: 1) registruoti įtariamą PFAS pažeidimą dėl finansavimo projektui Nr. VP2-2.2-ŪM-02-V-01-014 (VšP atliktas parinkus netinkamą VšP būdą, preliminari klaida projekte 19 312,90 Eur); 2) patikslinti išlaidų deklaracijas, išimant netinkamas finansuoti išlaidas; 3) atsižvelgiant į projekto finansavimo santykį, iš projekto vykdytojo susigrą-žinti ES struktūrinės paramos lėšas.


Siekiant integruotai ugdyti specialiųjų ugdymosi poreikių turinčius vaikus, užtikrinti ikimokyklinio ugdymo auklėtojų mokymus, skirtus atpažinti vaikų specialiuosius ugdymosi poreikius.

Siekiant rengti pedagogus, kurie galėtų sėkmingai ugdyti specialiųjų ugdymosi poreikių turinčius vaikus, Vilniaus ir Vytauto Didžiojo universitetų parengtose ikimokyklinės pedagogikos studijų programose sustiprintas specialiųjų ugdymosi poreikių turinčių vaikų pažinimo ir jų ugdymo organizavimo modulis.Užtikrinant ikimokyklinio ugdymo auklėtojų mokymus, susijusius su specialiųjų ugdymosi poreikių turinčių vaikų ugdymu, ministerija patvirtino kvalifikacijos tobulinimo prioritetą –  mokinio skirtybių suvokimas, atpažinimas ir panaudojimas siekiant jo pažangos. Pagal šią prioriteto kryptį akredituotos 67 kvalifikacijos tobulinimo programos. Įvairūs renginiai ir mokymai, susiję su vaiko pažinimu, jo poreikiais yra pristatomi ministerijos administruojamame  portale ikimokyklinis.lt. 2019-2020 m. organizuoti seminarai, parodos dėl įvairių poreikių turinčių vaikų atpažinimo, ugdymo. Parengti leidiniai, metodinė medžiaga apie vaikų, turinčių įvairių sutrikimų, atpažinimą, lavinimą, prieinama internetu. Transliacijų įrašai, užsienio šalių patirtis, kita mokomoji medžiaga dėl specialiųjų ugdymosi poreikių turinčių vaikų pažinimo ir ugdymo pateikiama internetiniame portale Mokykla TV. Vykdomų ES projektų metu perkamos priemonės, rengiamos ir atnaujinamos metodikos, organizuojami mokymai su tuo dirbsiantiems specialistams. Ikimokyklinio ugdymo auklėtojų ir kitų specialistų kvalifikacijos tobulinimas bei mokyklų aprūpinimas specialiosiomis mokymo priemonėmis yra tęstinė veikla, kuriai ypatingas dėmesys skiriamas stiprinant įtraukųjį švietimą Seimui priėmus Švietimo įstatymo pakeitimus (2020-06-30 Nr. XIII-3268). Šią veiklą planuojama tęsti įgyvendinant Lietuvos ateities ekonomikos DNR plano ir įtraukiojo švietimo plėtros veiksmų plano priemones.


Vilniaus miesto savivaldybei užtikrinti, kad 2018 metais nepagrįstai iš mokymo reikmėms skirtų lėšų išmokėta premija (652,40 Eur) ir darbo užmokestis (110,61 Eur) būtų grąžinti Švietimo, mokslo ir sporto ministerijai.

Vilniaus miesto savivaldybės administracija

Vilniaus Simono Stanevičiaus progimnazijoje ne pagal paskirtį panaudotos mokymo reikmėms skirtos lėšos (799,25 eur) grąžintos švietimo, mokslo ir sporto ministerijai.


18 -ai savivaldybių (Vilniaus miesto, Alytaus miesto, Kauno miesto, Akmenės rajono, Alytaus rajono, Anykščių rajono, Joniškio rajono, Pakruojo rajono, Prienų rajono, Radviliškio rajono, Skuodo rajono, Šilalės rajono,  Šilutės rajono, Telšių rajono, Utenos rajono, Varėnos rajono, Vilniaus rajono, Elektrėnų savivaldybės) patikslinti 2016 metų savivaldybių iždų finansinių ataskaitų duomenis apie suteiktas garantijas dėl paskolų.

Savivaldybės patikslino 2016 metų savivaldybių iždų finansinių ataskaitų duomenis apie suteiktas garantijas dėl paskolų.


Pajamas už parduotas žemės ūkio ir miškininkystės paslaugų kvitų knygeles priskirti kitos veiklos pajamoms ir atsižvelgus į tai tikslinti  Valstybinio socialinio draudimo fondo administravimo įstaigų veiklos apskaitos politikos 591 p., reglamentuojantį pajamų priskyrimą pagrindinės veiklos, kitos veiklos arba finansinės ir investicinės veiklos pajamoms veiklos rezultatų ataskaitoje.

Valstybinio socialinio draudimo fondo valdyba prie Socialinės apsaugos ir darbo ministerijos

2016 m. fondo administravimo įstaigos atliko pajamų už parduotas žemės ūkio ir miškininkystės paslaugų kvitų knygeles pergrupavimus iš pagrindinės veiklos pajamų į kitos veiklos pajamas. Fondo administravimo įstaigų veiklos apskaitos politikos nuostatos dėl pajamų priskyrimo pagrindinės ir kitos veiklos pajamoms pakoreguotos fondo valdybos 2016-12-27 įsakymu Nr. V-693.


Ministerijos interneto svetainėje pateikti informaciją (nuorodas) apie visuomenei informuoti ir kitoms tikslinėms vartotojų grupėms sukurtas duomenų bazes

Nuoroda į interneto platformą www.svietimozvaigzde.lt paskelbta Švietimo, mokslo ir sporto ministerijos interneto svetainėje, prie planavimo dokumentų (https://www.smm.lt/web/lt/administracine-informacija/planavimo-dokumentai). Prieiga prie metodinės informacijos, ugdymo medžiagos: ministerijos interneto svetainės skiltyje „Pedagogams“ (https://www.smm.lt/web/lt/pedagogams/ugdymas)